Ελλάδα-Τουρκία: Συμφωνία για επανεκκίνηση διαλόγου - Ειδήσεις - νέα - Το Βήμα Online\nΕλλάδα-Τουρκία: Συμφωνία για επανεκκίνηση διαλόγου\n25 Οκτωβρίου 2017, 10:02 Ενημερώθηκε: 25 Οκτωβρίου 2017, 10:03\nH διεξαγωγή του Ανώτατου Συμβουλίου Συνεργασίας μεταξύ των δύο χωρών στη Θεσσαλονίκη τον Φεβρουάριο και η πρόσκληση του Προέδρου της Ελλάδας Προκόπη Παυλόπουλου, που μετέφερε στον Πρόεδρο της Τουρκίας Ταγίπ Ερντογάν ο Νίκος Κοτζιάς ήταν οι πρώτες ανακοινώσεις στην κοινή συνέντευξη τύπου των δύο υπουργών Εξωτερικών (Κοτζιά και Τσαβούσογλου) μετά την συνάντηση και το γεύμα εργασίας που είχαν στο υπουργείο Εξωτερικών της Τουρκίας στην Άγκυρα.\nΚαι το Κυπριακό ήταν μεταξύ των θεμάτων που συζήτησαν ο έλληνας υπουργός Εξωτερικών Νίκος Κοτζιάς με τον τούρκο ομόλογό του Μεβλούτ Τσαβούσογλου, όπως ανακοίνωσε κατά την κοινή συνέντευξη τύπου ο κ. Τσαβούσογλου, διευκρινίζοντας πως συζητήθηκαν τα βήματα που μπορούν να γίνουν. Φυσικά μετά τις προεδρικές εκλογές στην Κύπρο.\nΣυγκεκριμένα στη συνέντευξη τύπου ο κ. Τσαβούσογλου δήλωσε ότι στο χθεσινό δείπνο συζήτησαν το Κυπριακό. «Μαζί με τον Νίκο Κοτζιά διεξήγαμε διαπραγματεύσεις για 11 μέρες στο Κραν Μοντάνα, αλλά δυστυχώς δεν είχαμε κανένα αποτέλεσμα. Από πλευράς Τουρκίας θέλω να πω ότι τόσο η ‘ΤΔΒΚ’ όσο και η Τουρκία ως εγγυήτρια δύναμη, κατά τη διάρκεια όλης αυτής της διαδικασίας παίξαμε έναν εποικοδομητικό ρόλο και επιδείξαμε στάση με στόχο τη λύση», ανέφερε και πρόσθεσε: «Στο τέλος ποια βήματα θα κάνουμε – άλλωστε συχνά συναντιόμαστε με τον Νίκο Κοτζιά, κάνουμε και ανεπίσημες συναντήσεις- τι θα γίνει και τι βήματα θα κάνουμε και πότε. Τελικά μια λύση στο Κυπριακό είναι για όλους ωφέλιμη». Οι δύο πλευρές συμφώνησαν ότι τα περαιτέρω βήματα στο Κυπριακό πρέπει να προετοιμαστούν προσεκτικά.\nΑπογοήτευση για τη μη έκδοση των 8 στρατιωτικών\nΟ τούρκος υπουργός Εξωτερικών έκανε ιδιαίτερη αναφορά στους 8 στρατιωτικούς που διέφυγαν στην Ελλάδα μετά το πραξικόπημα, λέγοντας ότι «δυστυχώς η Ελλάδα δεν τους επέστρεψε», κάτι που προκάλεσε απογοήτευση στην Τουρκία, όπως είπε. Ο Τούρκος Υπουργός εξέφρασε την επιθυμία η Ελλάδα να μην καταστεί βάση ασύλου για τα μέλη του κινήματος Γκιουλέν». Όπως είπε, 995 άτομα έχουν ζητήσει άσυλο στην Ελλάδα από την απόπειρα πραξικοπήματος της 15ης Ιουλίου μέχρι σήμερα.\nΟ τούρκος υπουργός λίγο αργότερα επέκρινε τον έλληνα ομόλογό του επειδή αναφέρθηκε σε «μουσουλμανική μειονότητα» και όχι «τουρκική μειονότητα», όπως την αποκαλεί η Τουρκία. «Εμείς δεχόμαστε τον όρο ελληνική μειονότητα, εκείνοι γιατί δεν αποδέχονται τον όρο τουρκική μειονότητα;» διερωτήθηκε ο τούρκος Υπουργός.\nΠροειδοποιήσεις για τις δηλώσεις Καμμένου\nΣε ερώτηση της ΕΡΤ για την ένταση στο Αιγαίο ο τούρκος υπουργός είπε ότι υπάρχει ομοφωνία πως δεν πρέπει να υπάρχει ένταση και πως για την επίτευξη αυτού το σκοπού πρέπει να συνεχιστούν οι διερευνητικές συνομιλίες αλλά και ότι πρέπει από αμφότερες τις πλευρές να αποφεύγονται οι προβοκατόρικές δηλώσεις και πράξεις, και συνέχισε: «Σε αυτό το θέμα ιδιαίτερα ο υπουργός Άμυνας της Ελλάδας γνωρίζουμε ότι είναι ο πρόεδρος του μικρού κόμματος της κυβέρνησης, με το οποίο αναγκάστηκαν να συνεργαστούν. Ο Νίκος Κοτζιάς μου λέει συχνά ότι είναι καλός άνθρωπος αλλά αυτό δεν είναι προσωπικό θέμα, είναι θέμα δύο χωρών. Πολύ συχνά βλέπουμε τις προβοκατόρικες δηλώσεις του και πιστεύουμε ότι τα θέματα αυτά πρέπει να λυθούν με διπλωματία και θετική ατζέντα. Σε αντίθετη περίπτωση μπορεί να γίνουν ατυχήματα».


Κορόντα - Ξενοδοχεία\nΚορόντα: Αναζήτηση ξενοδοχείων\nΔείτε ξενοδοχεία για Κορόντα στο χάρτη\nΚορόντα: Εξερευνήστε την πόλη\nΌ,τι και αν σας αρέσει, αυτός ο προορισμός (Κορόντα) έχει κάτι για όλους. Παρόλο που δεν υπάρχουν πολλά γνωστά αξιοθέατα στην περιοχή (Κορόντα), δεν θα χρειαστεί να πάτε μακριά, για να επισκεφτείτε μέρη όπως: Μουσείο Τοπικής Ιστορίας του Σεβερόντβινσκ και Θέατρο Δράματος του Σεβερόντβινσκ. Μπορείτε, αν θέλετε, να εξερευνήσετε τη γύρω περιοχή και να δείτε αξιοθέατα, όπως: Μουσείο Sevmash.\nΚορόντα: Πού να μείνετε\nΟ προορισμός αυτός (Κορόντα) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Υπάρχουν καταλύματα στην περιοχή (Κορόντα) με έκπτωση έως και 10%. Έχουμε τιμές δωματίων που ξεκινούν από 23 USD τη νύχτα και παρακάτω θα βρείτε τα ξενοδοχεία με βάση την αξιολόγηση με αστέρια σε Κορόντα, καθώς και στη γύρω περιοχή:\n• 4 Ξενοδοχεία 3 αστέρων από 23 EUR την ημέρα\nΚορόντα: Τρόποι μετάβασης\nΠετάξτε σε: Αρχάνγκελσκ (ARH-Talagi), 37,8 χλμ. από το κέντρο της πόλης (Κορόντα).\nΚορόντα: Τι να δείτε στη γύρω περιοχή\n• Μουσείο Τοπικής Ιστορίας του Σεβερόντβινσκ (11 χλμ. από το κέντρο της πόλης)\n• Θέατρο Δράματος του Σεβερόντβινσκ (11,3 χλμ. από το κέντρο της πόλης)\n• Μουσείο Sevmash (12,2 χλμ. από το κέντρο της πόλης)\nΚορόντα: Πότε να πάτε\n• Ιανουάριος-Μάρτιος: 0°C τη μέρα, -16°C τη νύχτα\n• Απρίλιος-Ιούνιος: 19°C τη μέρα, -9°C τη νύχτα\n• Ιούλιος-Σεπτέμβριος: 21°C τη μέρα, 2°C τη νύχτα\n• Οκτώβριος-Δεκέμβριος: 8°C τη μέρα, -14°C τη νύχτα


Online Παιχνίδι Help Desk Dressup Girl. Παίξτε το παιχνίδι online δωρεάν Help Desk Dressup Girl. Κατεβάστε το παιχνίδι Help Desk Dressup Girl. Παιχνίδια Παιχνίδια για τα κορίτσια - gr.gamegame24.com\nΤι γίνεται με το υπέροχο παιχνίδι Βοήθεια Dressup Girl Γραφείο μας είναι εκπληκτική Rhythm κομψό ομορφιά. Ο κύριος στόχος σε αυτό το παιχνίδι είναι να μετατρέψει το χαρακτήρα με τα μοντέρνα ρούχα.\n© sgames.org -. Δωρεάν online παιχνιδιών Help Desk Dressup Girl () σε απευθείας σύνδεση κόσμο παιχνιδιού παιχνίδι λάμψης Help Desk Dressup Girl για δωρεάν. Μην ξεχάσετε να αξιολογήσετε αυτό το παιχνίδι Help Desk Dressup Girl και να μοιραστούν αυτό το παιχνίδι με τους καλύτερους φίλους σας.\nΠαιχνίδι Help Desk Dressup Girl σε απευθείας σύνδεση\nΠεριγραφή του παιχνιδιού Help Desk Dressup Girl γραμμή. Πώς να παίξετε το παιχνίδι online Τι γίνεται με το υπέροχο παιχνίδι Βοήθεια Dressup Girl Γραφείο μας είναι εκπληκτική Rhythm κομψό ομορφιά. Ο κύριος στόχος σε αυτό το παιχνίδι είναι να μετατρέψει το χαρακτήρα με τα μοντέρνα ρούχα. Αυτό είναι ένα παιχνίδι με υπέροχα γραφικά και ένα πολύ φιλικό προς το χρήστη ελέγχους, χρησιμοποιώντας ένα ποντίκι υπολογιστή. Συναισθήματα χαράς Θάλασσα και ειλικρινή χαρά να σας βοηθήσει να πάρετε μια τεράστια δόση της θετικότητας.\nHelp Desk Dressup Girl ( Ψηφοφορίες34, Δευτεροβάθμια Βαθμολογία: 4.09/5)


Τρικαλα Κορινθιας Ξενωνες - Διόχρη ξενώνας Ορεινή Κορινθία\nΕνημερωθείτε για το πώς ακριβώς θα φτάσετε στα Τρίκαλα Κορινθίας.\nΔείτε πως θα φτάσετε στα Τρίκαλα Κορινθίας και τις χιλιομετρικές αποστάσεις από τα Τρίκαλα Κορινθίας προς διάφορες πόλεις και χωριά…\nΟδικώς: Από την Εθνική οδό Αθηνών-Κορίνθου ή Αθηνών-Πάτρας στο 119ο χιλιόμετρο βγαίνετε στην έξοδο για Ξυλόκαστρο. Πινακίδες σάς οδηγούν αριστερά, κάτω από τη γέφυρα της Εθνικής Οδού προς Τρίκαλα. Θα περάσετε μέσα από τα χωριά Μερτικαίικα και Ρίζα.\nΒγαίνοντας από τη Ρίζα θα συνεχίσετε βόρεια προς Τρίκαλα και Ρέθι. Στη μεγάλη διασταύρωση που θα συναντήσετε θα πάτε αριστερά προς Τρίκαλα και όχι δεξιά για Ρέθι ή Σοφιανά. Μετά από μερικά χιλιόμετρα μέσα από τους αμπελώνες θα συναντήσετε τα Τρίκαλα Κορινθίας.\nΠρέπει να έχετε υπόψη σας πως ο δρόμος που οδηγεί από το Ξυλόκαστρο στα Τρίκαλα σε ορισμένα σημεία είναι στενός, κακός και με πολλές στροφές. Ο δρόμος που περνάει από τις τρεις συνοικίες των Τρικάλων είναι στενός.\nΠρέπει να έχετε υπόψη σας πως ο δρόμος που οδηγεί από το Ξυλόκαστρο στα Τρίκαλα σε ορισμένα σημεία είναι στενός, κακός και με πολλές στροφές.\nΟ δρόμος που περνάει από τις τρεις συνοικίες των Τρικάλων είναι στενός.\nΑθήνα 144 Κόρινθος 64\nΚαρπενήσι 237 Πάτρα 119\nΚαλάβρυτα 97 Ξυλόκαστρο 24\nΑράχωβα 170 Αίγιο 82\nΤηλ: +30 2743091052\nFax: +30 2743091034


Το Internet η νέα «βιτρίνα» του καταστήματός σας - Analysis Business Consulting | Επιδοτήσεις - Digital Marketing\nΤο Internet η νέα «βιτρίνα» του καταστήματός σας - 5.0 out of 5 based on 4 votes\nΑπό τότε άλλαξαν πολλά, αλλά το σίγουρο είναι πως το καθημερινό «σερφάρισμα» γίνεται συνήθεια όλων και περισσότερων ανθρώπων. Πλέον το κάθε σπίτι έχει πρόσβαση στον μαγικό κόσμο του internet.\nΜια από τις σημαντικότερες ανακαλύψεις του σύγχρονου κόσμου ήταν αδύνατο να μην επηρεάσει και την επιχειρηματικότητα. Πρώτος που επλήγει ο Τύπος. Οι εφημερίδες από τα 60.000 φύλλα την ημέρα, πωλούν σήμερα περίπου το ένα δέκατο. Σίγουρα η κρίση έπαιξε τον ρόλο της, αλλά η τεράστια μείωση ήρθε όταν ο κόσμος ξεκίνησε να ενημερώνεται διαδικτυακά.\nΣιγά σιγά η τάση να γίνονται όλα «ηλεκτρονικά» περνά και στα υπόλοιπα επαγγέλματα. Οι πλατφόρμες για παραγγελίες φαγητού αντικατέστησαν τα παλιά φυλλάδια, πολύς κόσμος προτιμά να ψωνίζει από τα e-shop παρά από τα φυσικά καταστήματα.\nΑκόμη και οι «παραδοσιακοί» που προτιμούν την επαφή με τον πωλητή, για να «κάνουν και κανένα παζάρι στην τιμή», πρώτα θα ρίξουν μια ματιά στο internet και μετά θα ξεκινήσουν τη βόλτα τους.\nΚάποτε για να μπει ένας πελάτης σε ένα μαγαζί χρειαζόταν μια ελκυστική βιτρίνα. Σήμερα για να έρθει κάποιος στο μαγαζί πρέπει να τον πείσει η παρουσία μας στο internet.\nΑυτό θα δει πρώτα. Αυτή είναι η βιτρίνα κάθε επιχείρησης στις μέρες μας.\nΚαι στη βιτρίνα πρέπει να έχει κανείς τα πάντα. Και την ιστοσελίδα, και το facebook και το Instagram αλλά και κάθε μέσο που θα πείσει τον επισκέπτη να προτιμήσει το συγκεκριμένο κατάστημα.\nΑυτή είναι η δουλειά του Διαδικτυακού Συμβούλου της Analysis Business Consulting. Του ανθρώπου που θα κατανοήσει τα δικά σας θέλω και θα σας βοηθήσει να στήσετε την ιδανική «βιτρίνα» στον κόσμο του internet. Μια «βιτρίνα» που θα πείσει τον κάθε «περαστικό» που «σερφάρει» στο διαδίκτυο να επιλέξει το δικό σας κατάστημα.\nΚάντε σήμερα το πρώτο βήμα για την ενίσχυση της παρουσία σας στο internet, με μια ΔΩΡΕΑΝ συνάντηση με τον Διαδικτυακό Σύμβουλο της Analysis Business Consulting. Δείτε περισσότερες λεπτομέρειες εδώ.\nΤελευταία ενημέρωση : Παρασκευή, 05 Μαΐου 2017 11:00


Αδόλφος Χίτλερ | ΕΜΠΡΟΣΘΟΦΥΛΑΚΑΣ - έπαλξη κοινωνικής πάλης\nΗ Ελλάς έδωσε τη νίκη! 28/10/2009\nPosted by Εμπροσθοφύλακας in ΑΠΟΚΑΤΑΣΤΑΣΗ ΑΛΗΘΕΙΑΣ, ΔΙΕΘΝΗΣ, ΙΣΤΟΡΙΑ, ΚΟΙΝΩΝΙΑ, ΠΡΩΤΟΣΕΛΙΔΑ, ΣΥΓΧΡΟΝΗ, ΨΥΧΟΠΟΛΕΜΟΣ.\nTags: φασισμός, Αδόλφος Χίτλερ, Β' Παγκόσμιος Πόλεμος, Μουσολίνι, ΟΧΙ\nΣχόλιο Συντακτικής Ομάδας: Στη σύγχρονη εποχή της εθνικής πολτοποίησης και της έξαρσης του μικρόψυχου ελληνικού ανθελληνισμού είναι σκόπιμο να υπομνίσκεται η σημασία του αντιφασιστικού αγώνα των Ελλήνων, όχι μόνο στο συναισθηματικό επίπεδο, αλλά σ’ αυτό καθ’ αυτό το στρατιωτικό!\nΗ Ελλάς έδωσε τη νίκη!\n«Κατακλίθημεν άνθρωποι και ανηγέρθημεν έθνος», γράφει ο Άγγελος Βλάχος την μεγάλη εκείνη μέρα που άρχιζε ο ελληνοϊταλικός πόλεμος.\nΠράγματι, η προ του πολέμου κατάσταση στην Ελλάδα, δεν ήταν και η ιδανικότερη. Η δικτατορία του Μεταξά, προϊόν και αυτή της αστάθειας και του διχασμού του τότε πολιτικού κόσμου, δεν εξασφάλιζε την σύμπνοια και την ενότητα, που απαιτεί ένας εθνικός αγώνας. Αντίβαρο όμως σ’ αυτήν την δυσαρέσκεια και διχόνοια του λαού, αποτέλεσαν οι ιταλικές αθλιότητες.\nΗ τυχοδιωκτική πολιτική των Ιταλών από το 1912 ακόμη, όταν αρνήθηκαν να παραδώσουν τα Δωδεκάνησα στην Ελλάδα, οι μωροφιλόδοξες βλέψεις τους στην Αλβανία, οι οποίες στέρησαν την ενσωμάτωση-απελεύθερωση της Βορείου Ηπείρου στον ελληνικό κορμό, η ύπουλη και προκλητική υποστήριξη του σφαγέα Κεμάλ κατά την Μικρασιατική Εκστρατεία, ο βομβαρδισμός την 27η Αυγούστου 1923 της Κέρκυρας, ως αντίποινα για την δολοφονία του Ιταλού στρατηγού Τελίνι από, όπως αποδείχτηκε αργότερα, αλβανική συμμορία, βομβαρδισμός που προκάλεσε τον θάνατο αρκετών εξαθλιωμένων προσφύγων από την Μικρά Ασία, ήταν λίγα από τα γεγονότα που κατέλειπαν οργή και αγανάκτηση στον ελληνικό λαό κατά των Ιταλών.\nΓνωστά είναι και τα γεγονότα την περίοδο του Φασισμού, με τις συνεχείς προκλητικές δηλώσεις περί αναβίωσης της Ρωμαϊκής Αυτοκρατορίας. Ο Μουσολίνι, μεθυσμένος από μεγαλαυχία έλεγε από το 1922: «Πριν πεθάνω βλέπω να σχεδιάζεται πάνω στο γαλανό ιταλικό ουρανό μια αναγεννόμενη αυτοκρατορία των Καισάρων». Αποκορύφωμα βέβαια ο τορπιλισμός του καταδρομικού «Έλλη» ανήμερα της Παναγίας, που τραυμάτισε, εκτός από την αξιοπρέπεια, και το βαθύ θρησκευτικό αίσθημα των Ελλήνων.\nΗ ιερόσυλη αυτή πράξη των Ιταλών έδωσε και θρησκευτική χροιά στον πόλεμο, ο πόλεμος θα ήταν πλέον πρώτα «υπέρ πίστεως» και έπειτα «υπέρ πατρίδος», γεγονός που αριστουργηματικά το υπαινίχτηκε ο εθνικός μας ποιητής Κωστής Παλαμάς, όταν συμβούλευε: «αυτόν τον λόγο θα σας πω δε έχω άλλο κανένα / μεθύστε με τ’ αθάνατο κρασί του Εικοσιένα». Το «με χαμόγελο στα χείλη» δεν ήταν φιλοπόλεμη διάθεση και εξωραϊσμός της τραγικότητας των στιγμών. Ήταν το ξέσπασμα, η ανάσταση ενός ολόκληρου λαού που θα πραγμάτωνε την προγονική ισοκράτειο προτροπή: «Ην αναγκασθής κινδυνεύει αιρού (προτίμησε) τεθνάναι καλώς (να πέσεις ένδοξα) μάλλον ή ζην αισχρώς». «Δεν πήγαιναν να σκοτώσουν αυτά τα παιδιά, πήγαν για να πεθάνουν για την πατρίδα», θα γραφεί εξαίσια.\nΤο γεγονός όμως της σωρευμένης οργής δεν το είχε αντιληφθεί η ιταλική διπλωματία. Ο ατυχής Ιταλός πρέσβης Εμ. Γκράτσι στο πολύκροτο βιβλίο του «Η αρχή του τέλους» σημειώνει πως στο τελευταίο, πριν από τον πόλεμο, φασιστικό συμβούλιο, ο Μουσολίνι έλαβε την διαβεβαίωση από τους Ιακομόνι (αντιβασιλιάς της Αλβανίας) και Πράσκα (αρχιστράτηγος) ότι «οι Έλληνες δεν έχουν διάθεση για πόλεμο» και ότι «το ηθικό του ελληνικού λαού εμφανίζεται πολύ χαμηλό, εξαιτίας της διάστασής του με την καθεστηκυία πλουτοκρατική τάξη». Ο πόλεμος κηρύσσεται και οι Έλληνες για τέταρτη φορά στον 20ό αι. «δρόμο ίεντο προς τους βαρβάρους» (Ηρόδοτος), επιτυγχάνοντας μια περηφανή νίκη. Ποιες όμως ήταν οι συνέπειες του ένδοξου αυτού πολέμου για την έκβαση του Δευτέρου Παγκοσμίου Πολέμου; (Β’.Π.Π.).\nΣτους πανηγυρικούς της ημέρας επισημαίνεται, με αρκετή ασάφεια, η τεράστια ψυχολογική απήχηση της νίκης του ελληνικού στρατού, εξυμνείται ως η πρώτη νίκη των ελεύθερων κρατών κατά του φασισμού. Το μνημείωσε έξοχα το γεγονός αυτό ένας στίχος του Ελύτη: οι «Έλληνες μες στα σκοτεινά δείχνουν τον δρόμο». («Άσμα ηρωικό και πένθιμο»).\nΣκοπός όμως της ιστορικής μνήμης δεν είναι (μόνο) η επιβεβαίωση της ανδρείας και της γενναιότητας του λαού μας. Η ιστορική μόρφωση έχει μεγάλη σημασία για την αγωγή των πολιτών, κυρίως των νέων πολιτών, των μαθητών. Πόσο όμως αγγίζουν και συγκινούν τους μαθητές οι κοινότοπες κορώνες, οι πανηγυρικοί της δεκάρας, σήμερα μάλιστα που η περιρρέουσα ευδαιμονοθηρία και υλοφροσύνη, οδηγούν στην «έκλειψη του έθνους», στην υποτίμηση των ιδανικών και αξιών που εμπνέουν τον λαό, τον κάθε λαό; Μπορεί, παραδείγματος χάριν, ένας μαθητής Λυκείου να εξηγήσει σ’ έναν Γάλλο ή Άγγλο ομήλικό του, γιατί η νίκη της Ελλάδος ήταν ουσιωδέστατη για την τύχη του Β’ Π.Π.; Αυτός είναι λοιπόν ο σκοπός του σημερινού αφιερώματος και απευθύνεται στους μαθητές. Η παρατήρηση του Θουκυδίδη ότι «αταλαίπωρος γαρ τοις πολλοίς η ζήτησις της αληθείας και επί τα ετοίμα μάλλον τρέπονται», δηλαδή οι πολλοί «μαθαίνουν» από τις έτοιμες αλήθειες της τηλεόρασης και των αργυρώνητων κονδυλοφόρων, είναι επίκαιρη και «λίαν διδακτική».\nΠρώτα – πρώτα απετράπη η είσοδος των Τούρκων στον πόλεμο στο πλευρό των Γερμανών. Βλέποντας ότι ο Άξονας δεν είναι ανίκητος οι Τούρκοι κράτησαν έκτοτε την γνωστή «επιτήδειο ουδέτερη» στάση. (Η τουρκική εφημερίδα «Σαμπάχ» έγραφε την 9η Μαρτίου 1941. «Κάθε έθνος το οποίο βρίσκεται έναντι εχθρικής απειλής, δεν πρέπει να διστάσει ούτε για μια στιγμή ν’ ακολουθήσει το παράδειγμα της Ελλάδος». Αντί γι’ αυτό οι θρασύδειλοι «γείτονες», οι ύαινες της ιστορίας, γονάτιζαν τον εναπομείναντα Ελληνισμό της Μικράς Ασίας με κεφαλικούς φόρους και νέα τάγματα εργασίας).\nΕνθάρρυναν οι ελληνικές νίκες τους Γιουγκοσλάβους, κυρίως η τυμπανοκρουστικώς αναγγελθείσα εαρινή επίθεση του Μουσολίνι της 9ης Μαρτίου του 1941 και η συνακόλουθη πανωλεθρία του. Στις 27 Μαρτίου του ’41 ξέσπασε στο Βελιγράδι επανάσταση του γιουγκοσλαβικού λαού που εξεδίωξε την προδοτική, φιλογερμανική κυβέρνηση του Κροάτη Ζβέτκοβιτς.\nΗ ελληνική αντίσταση επέδρασε και στις ΗΠΑ. Η εφ. «Morning Advertiser» του Λονδίνου έγραφε τον Νοέμβριο του ’41: «Η θαρραλέα αντίστασις της Ελλάδος εις τας δυνάμεις του Άξονος δεν συγκρατεί μόνον και αποκρούει επιτυχώς την ιταλικήν επίθεσιν, αλλά ανατρέπει τα σχέδια του Χίτλερ διά μίαν επίθεσιν ειρήνης. Υπήρχαν πλείσται όσαι ενδείξεις προ τινος καιρού, ότι ο Χίτλερ θα επεχείρει τας βολιδοσκοπήσεις του περί ειρήνης, αμέσως προ των προεδρικών εκλογών εις τας ΗΠΑ. Τώρα όμως φαίνεται να αντελήφθη ότι, εάν επραγματοποίει το εν λόγω σχέδιόν του, θα επετύγχανεν αποτελέσματα αντίθετα εκείνων τα οποία επεδίωκε. Και τούτο διότι η υπέροχος αντίστασις της Ελλάδος του αφήρεσεν το κυριώτερον επιχείρημα, επί του οποίου εστηρίζετο. Είναι ήδη προφανές, ότι το σχέδιον του Χίτλερ θα ετόνιζεν κυρίως την εικόνα μιας Ευρώπης κατακτημένης και πειθαρχικής… Ατυχώς διά τον Χίτλερ δεν ημπορεί πλέον να στηριχθεί επί του επιχειρήματος μιας υποταγμένης Ευρώπης…». (Αχ. Κύρου «Η Ελλάς έδωσε την νίκην», Αθήνα 1945, σελ. 35). Ο αμερικανικός λαός εντυπωσιάστηκε από την ελληνική εποποιία και στήριξε στις εκλογές της 5ης Νοεμβρίου του ’41 τον Ρούζβελτ, που οδήγησε την χώρα του στο πλευρό των Συμμάχων. (Σώζοντας και την οικονομία του, τακτική που εφαρμόζουν ευλαβικώς οι διάδοχοί του). Για τον αντίκτυπο στην Αγγλία, που έδινε τότε μόνη της την κρισιμότατη «μάχη της Αγγλίας», θα μεταφέρουμε αυτό που έγραψαν οι «Times». «Ο ηρωισμός των Ελλήνων δημιουργεί διά τον αγγλικόν αγώνα κατάστασιν εξαιρετικώς ευνοϊκήν». Ο Άγγλος στρατηγός Ουέβερς στις 15 Φεβ. 1941 δήλωνε στον ραδιοφωνικό σταθμό του Λονδίνου: «Προθύμως αναγνωρίζομεν ότι οι Έλληνες σύμμαχοί μας ήσαν οι πρώτοι, οι οποίοι, με τις θαυμασίας των νίκας εις την Αλβανίαν, ήνοιξαν τον δρόμον και κατήγαγον τρομερόν πλήγμα κατά της Ιταλίας. Αι επιτυχίαι των δεν είχον μόνον τοπική σημασίαν. Επηρέασαν αποφασιστικώς την όλην εξέλιξην του πολέμου».\nΗ νίκη των Ελλήνων καταρράκωσε και την «επηρμένη οφρύν» του Μουσολίνι. Η απογοήτευση του ιταλικού λαού οδηγεί στην κατάρρευση της Ιταλίας το 1943, που παίζει μέχρι τότε το ρόλο της κακομαθημένης παιδίσκης. Στις 12 Σεπ. 1943 Βρεττανός Υπουργός Ν.Μπαίκερ δηλώνει «Η νίκη της συνθηκολογήσεως της Ιταλίας ανήκει εις την Ελλάδα. Ο αξέχαστος ηρωισμός των παιδιών της στα Αλβανικά βουνά, οι αμέτρηται θυσίαι του ελληνικού λαού εις τον αγώνα κατά του κατακτητού, κατέστησαν δυνατή την υπέροχον αυτήν νίκην».\nΤο σημαντικότερο όμως γεγονός ήταν ο εξαναγκασμός του Χίτλερ να «κατέβει» στα Βαλκάνια κυρίως κατά της Ελλάδος, επιχείρηση που τον καθυστέρησε 5 εβδομάδες, οι οποίες του έλειψαν λίγο αργότερα το φθινόπωρο του ’41. Ξεκίνησε στις 22 Ιουνίου. Συνέπεια ήταν να τον προλάβει ο τρομερός ρωσικός χειμώνας, και να καθηλωθεί προ της Μόσχας. Την άνοιξη του ’42 οι Ρώσοι εξοπλισμένοι από τους Αμερικανούς ανασυγκροτημένοι και με υψηλό ηθικό ξεκίνησαν την αντεπίθεση που ήταν και η αρχή του τέλους του πολέμου.\n(Ο Τσώρτσιλ στα «Απομνημονεύματά» του γράφει και το εξής: «η επίλεκτος και μόνη Μεραρχία αλεξιπτωτιστών που διέθετε ο γερμανικός στρατός κατεστράφει εις την μάχην της Κρήτης. Η απώλεια των καλύτερων Γερμανών πολεμιστών απεμάκρυνε το τρομερόν όπλον των αλεξιπτωτιστών από κάθε περαιτέρω συμμετοχήν εις τον πόλεμον»).\nΗ ύψιστη αυτή συμβολή της Ελλάδας στον Β’ Π.Π. αναγνωρίστηκε από εχθρούς και φίλους. Ο ίδιος ο Χίτλερ στις 15 Φεβ 1945 παραπονιόταν πικρά στο καταφύγιο της καγκελαρίας ότι η ηλίθια ιταλική επίθεση εναντίον της Ελλάδος τον εμπόδισε να επιτεθεί στην Σοβιετική Ένωση μερικές εβδομάδες νωρίτερα. Το 1946 κατά την διάρκεια της Δίκης της Νυρεμβέργης ο αρχηγός της γερμανικής αεροπορίας Γκαίρινγκ ισχυριζόταν το ίδιο. Σε απομνημονεύματα στρατηγών και ναυάρχων του Χίτλερ (Πάουλους, Κάιτελ, Ρέντερ, Φον Κλάιστ) επικρατεί η ίδια άποψη. Ο Άγγλος Υπουργός των Εξωτερικών Α.Ήντεν στις 8 Ιαν 1941 έλεγε στην Βουλή: «Η ελληνική αντίσταση καθυστέρησε για τουλάχιστον 6 εβδομάδες την έναρξη επίθεσης στη Ρωσία. Αυτό δύναμαι να πω ήταν γεγονός τεράστιας σημασίας, του οποίου σας διαβεβαιώ έχουν γνώση οι σύμμαχοί μας».\nΣτις 27 Απρ 1941 ο Ραδιοφωνικός Σταθμός Μόσχας μεταδίδει: «Επολεμήσατε άοπλοι εναντίον πανόπλων και ενικήσατε. Επολεμήσατε μικροί εναντίον μεγάλων και επικρατήσατε. Δεν ήτο δυνατόν να γίνει αλλοιώς, διότι είσθε Έλληνες. Ως Ρώσοι εκερδίσαμεν, χάρις εις την θυσίαν σας, χρόνον ν’ αμυνθώμεν. Σας ευγνωμονούμεν».\nΔεν νομίζω ότι χρειάζονται άλλες μαρτυρίες για να καταδειχθεί η προσφορά της «θεϊκιάς κι όλης αίματα πατρίδας» μας. Σε «τέτοια σπάνια φωτεινά σημεία, κρέμεται η κλωστή που μας κρατά πάνω από την άβυσσο» κατά Ελύτη. «Ο πατριωτισμός είναι το οξυγόνο των Ελλήνων» έγραφε ο Σεφέρης. Σε μέρες χαμερπείς και πνιγηρές σαν τις δικές μας η ανάμνηση του αγώνα του λαού μας, μάς προσφέρει την «ζείδωρον αύρα», είναι το φωτεινό σημείο. Οι 11.936 νεκροί του ελληνοϊταλικού πολέμου, οι «άγνωστοι στρατιώτες» έπεσαν για αξίες που οι καλοζωισμένοι των βορείων προαστίων και οι τσαρλατάνοι της μεταμοντέρνας ιστοριογραφίας, τις χλευάζουν και τις ποδοπατούν. Ας είναι. Είχαν «άλλη» γνώση εκείνοι οι «νεκροί κριτές», γνώριζαν ότι «το εύδαιμον το ελεύθερον, το δε ελεύθερον το εύψυχον», η ευτυχία έγκειται στην ελευθερία, η δε ελευθερία στην ανδρεία. Τελειώνω γράφοντας τον επίλογο τριών άρθρων σε μεγάλες ξένες εφημερίδες της εποχής εκείνης:\n«Ποτέ η Αγγλία δεν θα λησμονήσει… Οι Ρώσοι θα ενθυμούνται πάντα… Κανείς Αμερικανός δεν θα λησμονήσει…» Την είδαμε την «ενθύμησή» τους στο Κυπριακό, στο Σκοπιανό, στις ελληνοτουρκικές διαφορές… την είδαμε…την βλέπουμε κάθε μέρα…


Αγαπητή «Α, μπα»: Αφού πηγαίνουν στους ίδιους πλαστικούς, γιατί κάποιες κάνουν αποτυχημένες πλαστικές; - Α,ΜΠΑ\nΑΡΧΙΚΗ ΑΓΑΠΗΤΗ Α, ΜΠΑ Αγαπητή «Α, μπα»: Αφού πηγαίνουν στους ίδιους πλαστικούς, γιατί κάποιες κάνουν αποτυχημένες πλαστικές;\nΑγαπητή «Α, μπα»: Αφού πηγαίνουν στους ίδιους πλαστικούς, γιατί κάποιες κάνουν αποτυχημένες πλαστικές;\nΈνας καλός τρόπος για να προβλέψεις τι θα σου προτείνει ο καθένας είναι το τι έχει κάνει ο ίδιος ο πλαστικός στον εαυτό του.\nαπό Λένα Φουτσιτζή 22.05.2020, 13:00 5.7k Views 28 Σχόλια\nΓεια σας! Πώς γίνεται κάποιες διάσημες να κάνουν πολύ πιο πετυχημένες./πολυ πιο φυσικές επεμβάσεις στο πρόσωπό τους από κάποιες άλλες του ίδιου βεληνεκούς, ενώ λογικά πηγαίνουν στους πλαστικούς ίδιου επιπέδου?\nχαζή απορία της ημέρας\nΊδιου επιπέδου τεχνικά μπορεί να είναι, αλλά κάθε γιατρός έχει τη δική του φιλοσοφία, την δική του αισθητική περί ωραίου, και ο καθένας προτιμά άλλη μέθοδο, οπότε στον ίδιο άνθρωπο ο ένας μπορεί να πει «προτείνω ένα ελαφρύ τάδε» και ο άλλος «καλύτερα να κάνουμε ολόκληρο πανωσήκωμα». Αντίστοιχα η καθεμία έχει την δική της φιλοσοφία, έχει τον δικό της περίγυρο (που προτιμάει το άλφα από το βήτα), έχει τις δικές της ανασφάλειες σχετικά με την εμφάνιση της, και πάει τελικά στον ανάλογο πλαστικό.\nΣας έχω πει για τη λατρεία μου, την εκπομπή Botched; Είναι λοιπόν δύο πλαστικοί εξειδικευμένοι σε διαφορετικά πράγματα. Ο ένας για πρόσωπο και μύτες και ο άλλος για στήθος και κορμό. Καταρχάς να κάτι που δεν ήξερα, ότι ο σωστός πλαστικός έχει μια εξιδεικευση σε κάτι, δεν τα κάνει όλα και συμφέρει, γιατί αποκλείεται να τα κάνει όλα καλά. Στην εκπομπή λοιπόν αναλαμβάνουν να διορθώσουν αποτυχημένες πλαστικές. Πολλές φορές είναι περιπτώσεις που αλλά ήθελε ο πελάτης και άλλα έκανε ο γιατρός γιατί αυτή ήταν η αισθητική του. Λένε λοιπόν συνέχεια ότι πρέπει η αισθητική του γιατρού να ταιριάζει με τη… Διαβάστε περισσότερα »\nΗ τελευταία παράγραφος της απάντησης ισχύει και για όποιον- όποια φτιάχνει σχήμα φρυδιών!\nΑχ θυμήθηκα το Nip/Tuck και μια που είχε πάει και ζήτησε να μοιάζει με γάτα και έγινε κάπως σαν θηλυκός Βίνσεντ (δεν ξέρετε οι νέοι).\nΕγώ μ’αυτό το κριτήριο επιλέγω κομμωτήρια, βλέπω το μαλλί της κομμώτριας και τελικά έχω πάντα δίκιο. Ωστόσο επει΄δη είμαι βλαμμένη, ενίοτε κάθομαι σε κομμώτηριες με χάλια μαλλιά, ελπίζοντας ότι θα πέσω έξω γιατί κάτι άλλο με βολεύει. Πχ το σημείο, η συγκυρία, το εδώ και τώρα. Αλλά από τα καλύτερα κουρέματα μου έχει κάνει κομμωτής με ξυρισμένο κεφάλι.\nΑχ το έβλεπα κι εγώ το nip tuck…δεν μπορούσα να πιστέψω ότι ο ίδιος άνθρωπος που βρισκόταν πίσω απ αυτή τη σειρά, ήταν αυτός που αργότερα έκανε το (αγαπημένο μου) glee.\nΑπλά να δηλωσω I got the reference!\nΠρώτα γέλασα και μετά “I TOTALLY GET IT!”\nΧαχαΧα! Έβλεπα κι εγώ nip /tuck (…και ξέρω ποιος είναι ο Βίνσεντ σςςς…)\nΑ Louk Ritia δεν το ήξερα αυτό, κι εμένα ήταν αγαπημένο το glee.\nΤελικά αυτός ο Βίνσεντ έγραψε με μελάνι ανεξίτηλο, άφησε τρίχες σε όλα τα σπίτια.\nΕγώ πιστεύω και ότι δεν είναι όλα τα δέρματα της ίδιας ποιότητας για να “αντέξουν” την πλαστική\nΠρώτα, να ευχηθώ στην εορτάζουσα από χθες, Λένα. Τα καλύτερα με υγεία, αγαπητή! Τώρα, στο θέμα της θεματοθέτριας θα ήθελα να συμπληρώσω και τα εξής στο ορθότατο κείμενο της Λένας, ούσα και μεγάλη fan του Botched, εκπομπής που ασχολείται με την τρόπον τινά αποκατάσταση sloppy jobs πλαστικών χειρουργών: Πέρα από την προσωπική αισθητική του πλαστικού χειρουργού, που, μέσω ενός look book και φυσικά της συμβουλευτικής επίσκεψης, σου δίνει μια μικρή ιδέα για το πώς κινείται χειρουργικά ο κάθε γιατρός, τεράστιος παράγοντας με πολλούς υποπαράγοντες για την επιτυχία ή μη μιας αισθητικής επέμβασης, είναι και ο εκάστοτε σωματότυπος, το βάρος, η… Διαβάστε περισσότερα »\nΑν αυτό ήταν το κριτήριο, στον Φουστανο δε θα πάταγε άνθρωπος καμιά δεκαετία τώρα!!!\nBella ciao γιατί;\nΤι τρέχει με τον Φουστάνο;\nΠαρακαλώ για περισσότερη ενημέρωση\nγιατι ρε συ, για 120 χρονων, κουκλακι ειναι ο φουστανος.\nΚαι εγώ αναρωτιέμαι γιατί για μερικους είναι σημαντικό κριτήριο να έχει κάνει πλαστική στον εαυτό του ο κάθε γιατρός. Λες και θα την είχε κάνει ο ίδιος πάνω του.\nΚάποιες (μπότοξ, φίλερς, υαλουρονικό) τις κάνουν οι ίδιοι πάνω τους. Αυτές που τις κάνουν άλλοι, τις επιλέγουν οι ίδιοι, άρα δείχνουν τι θεωρούν φυσιολογικό, τι θεωρούν καλαίσθητο.\nΜππορεί να μην χρειάζεται/θέλουν να κάνουν πλαστική επάνω τους. Αυτό δεν ακυρώνει συνολικά την δουλειά τους, η οποία μπορεί να φανεί και με άλλους τρόπους.\nΜπορεί, αν και είναι σπάνιο. Αν έχουν κάνει πάντως, είναι πολύ καλός δείκτης.\nΑυτή, είναι και δική μου απορία. Οι παραμορφωσεις, που υφίστανται άνθρωποι που εχουν πρόσβαση στην “ελίτ” των γιατρών. Και δεν νομίζω κανένας από τους γιατρούς, να έχει διάθεση να χάσει την καλή του φήμη ή να τον μυνήσουν για οποιαδήποτε ζημιά. Κάπου εδώ να πω, ότι αυτά είναι δικές μου σκέψεις, χωρίς να έχω ασχοληθεί περαιτέρω. Θεωρώ, ότι όταν ένας άνθρωπος επανέρχεται συνεχόμενα για επέμβασεις, και πολλές φορές αφορουν και το ίδιο σημείο, θα έπρεπε να περνά από ψυχιατρική αξιολόγηση. Μπορεί να έχει τόσα θέματα με τον εαυτό του, που κανένα αποτέλεσμα να μην τον αφήσει ποτέ ικανοποιημένο, μπορεί να… Διαβάστε περισσότερα »\nΕξαρτάται νομίζω και απο το άτομο που θα υποστεί τις επεμβάσεις. Οχι μόνο απο τις προσδοκίες και τις επιλογές του στις “βελτιωσεις” αλλά και από την γενικότερη κατάστασή του οργανισμού του. Διαφορετικά επουλώνεται ενα ξηρό απο ενα λιπαρό δέρμα, ενας εξασθενημένος οργανισμός δεν αναπλάθει γρήγορα και μια αγχώδης και κουραστική ζωή δεν βοηθάει. Η ίδια επέμβαση θα έχει διαφορετικά αποτελέσματα σε διάφορους ανθρώπους.\nΕπίσης για να μην κατηγορούμε μόνο τους γιατρούς, πολλοί μπαίνουν να χειρουργηθούν επιμένωντας πως θέλουν να κάνουν κάτι άλλο από αυτό που τους προτείνει ότι τους πάει. Έχω φίλη που ζητούσε 2 νούμερα μεγαλύτερο στήθος από αυτό που της είπε ότι ταιριάζει στο σώμα της. Για τα δικά μου μάτια είναι μια “αποτυχημένη” πλαστική. Αυτή ακόμα γελάει ότι αν είναι δυνατόν της πρότεινε μικρότερο και αν ήθελε μικρότερο δεν θα έμπαινε στον κόπο. Για να ακουμπήσω κ λίγο θέματα ηθικής, αν αυτό που ζητάνε οι πελάτες δεν βλάπτει την υγεία τους, πέραν μιας σύστασης δεν μπορεί ο/η γιατρός να εμένει… Διαβάστε περισσότερα »\nΣε αυτο θα διαφωνήσω. Ο πλαστικός χειρουργός πέραν του να κάνει σωστά τη δουλειά του απο ιατρικής πλευράς το οποίο είναι αδιαπραγμάτευτο, οφείλει να κάνει σωστά τη δουλειά του και απο αισθητικής πλευράς. Γνωριζω πως αρκετά συχνά ασθενείς ζητάνε παράλογα πράγματα και επιμένουν, αλλά ο γιατρός οφείλει να αρνηθεί. Όχι να δεχτεί την άποψη του ασθενή, αλλά να αρνηθεί να κάνει την επέμβαση. Γνωρίζω γιατρούς που θα σου πουν οτι και εγω να αρνηθώ θα βρει κάποιον άλλον να το κάνει άρα θα χάσω τον πελάτη. Παράλληλα όμως έτσι χτίζουν σοβαρή εικόνα για την δική τους δουλειά. Πάντα κάτι θα… Διαβάστε περισσότερα »\nΜα δεν υπαρχει εγγύηση οτι επειδη καποια τεχνική πέτυχε με ενα συγκεκριμένο τυπο δερματος θα πετύχει και με αυτον μιας αλλης πελάτισσας! Υπαρχουν ασταθμητοι παραγοντες, ειναι εγχειριση μην το ξεχνατε\nΠροηγούμενο άρθρο Αγαπητή «Α, μπα»: Ντρέπομαι να του ζητήσω πίσω τα 15 εύρω\nΕπόμενο άρθρο Αγαπητή «Α, μπα»: Μήπως σκάβω τον λάκκο μου όταν σχολιάζω θετικά άλλες κοπέλες;\nΑγαπητή «Α, μπα»: Δηλαδή ή τα αποδέχομαι ενώ δε μ’αρέσουν ή πάω σε πλαστικό χειρουργό;\nαπό Λένα Φουτσιτζή 01.10.2018, 11:00\nΑγαπητή «Α, μπα»: Τι πιστεύεις για την πλαστική επέμβαση στα μικρά παιδιά;\nαπό Λένα Φουτσιτζή 27.07.2018, 13:00


Αμανπιαρε !... : ΕΛΛΑΔΑ. Θρήνος για την 16χρονη μαθήτρια που πέθανε μετά την επίσκεψη σε οδοντίατρο!\nΕΛΛΑΔΑ. Θρήνος για την 16χρονη μαθήτρια που πέθανε μετά την επίσκεψη σε οδοντίατρο!\nΦως στα αίτια θανάτου της 16χρονης μαθήτριας, από το ελληνικό μειονοτικό χωριό Κρανιά των Αγίων Σαράντα, πιθανόν να δώσουν οι εργαστηριακές εξετάσεις.Σύμφωνα με τον ιατροδικαστή «έφυγε» από εγκεφαλική αιμορραγία. Η 16χρονη Κωνσταντίνα, ζούσε στα Γιάννενα και το περασμένο Σάββατο, πήγε στους Αγίους Σαράντα, όπου επισκέφτηκε την οδοντίατρό της, προκείμενου να εξετάσει τον ορθοδοντικό μηχανισμό που έφερε το τελευταίο οκτάμηνο. Σύμφωνα με συγγενικά της πρόσωπα, μετά την οδοντίατρο πήγε στους παππούδες της στο χωριό Κρανιά, που απέχει μόλις δεκαπέντε λεπτά από τους Αγίους Σαράντα και στη συνέχεια αναχώρησε με ταξί για τα Ιωάννινα, αλλά στον δρόμο της επιστροφής εξέπνευσε.\nΣύμφωνα με τον καθηγητή Ιατροδικαστικής του Πανεπιστημίου Ιωαννίνων Θόδωρο Βουγιουκλάκη, που μίλησε στο Αθηναϊκό-Μακεδονικό Πρακτορείο Ειδήσεων ανέφερε ότι «υπάρχουν αντικειμενικές δυσκολίες γιατί το παιδί, έχει υποστεί μια πρώτη ιατροδικαστική εξέταση, αλλά με τρόπο βιαστικό». Ωστόσο, ο κ. Βουγιουκλάκης είπε πως δεν βρέθηκαν κακώσεις στο σώμα της 16χρονης, αν και ο πατέρας της είχε αφήσει αιχμές στα αλβανικά μέσα ενημέρωσης, ότι το παιδί είχε κακοποιηθεί.\nΗ Εισαγγελία Ιωαννίνων διέταξε διενέργεια και δεύτερης ιατροδικαστικής εξέτασης, κατόπιν αιτήματος του πατέρα της άτυχης κοπέλας. Σύμφωνα με το πόρισμα του Αλβανού ιατροδικαστή, ο οποίος έκανε την πρώτη νεκροψία-νεκροτομή στο νοσοκομείο των Αγίων Σαράντα, η κοπέλα πέθανε από εγκεφαλική αιμορραγία. Η κηδεία της κοπέλας έγινε το πρωί στα Γιάννενα.


Καινοτομία, γνώσεις πληροφορικής και δια βίου μάθηση: δημιουργώντας μια νέα κουλτούρα | IToday\nΤο άρθρο αναφέρεται στον αντίκτυπο των καινοτομιών στον χώρο της πληροφορικής και την αλληλεξάρτησή τους με τη δια βίου μάθηση. Σήμερα, το αντικείμενο της γνώσης και της μάθησης βασίζεται όλο και περισσότερο στις ψηφιακές πληροφορίες.\nΑυτό σημαίνει ότι θα πρέπει να καταβληθεί σοβαρή προσπάθεια προκειμένου να οικοδομηθεί μια νέα κουλτούρα δια βίου μάθησης. Αφενός, οι τεχνολογικές και πληροφοριακές δυνατότητες δημιουργούν νέες ευκαιρίες για μάθηση, προσφέροντας πρόσβαση σε έναν κόσμο ανοικτής και ευέλικτης γνώσης. Αφετέρου, είναι υψίστης σημασίας για τα άτομα να μαθαίνουν με ποιο τρόπο μπορούν να προσεγγίσουν αυτή την ανοικτή γνώση. Είναι σαφές ότι μέσα σε αυτό το πλαίσιο εμφανίζονται σημαντικές προκλήσεις για την εκπαίδευση. Πέρα από τις νέες δεξιότητες, η κουλτούρα μιας καινοτόμου δια βίου μάθησης απαιτεί νέους ρόλους στη μαθησιακή διαδικασία. Αυτή η νέα πραγματικότητα προϋποθέτει ουσιαστικές αλλαγές για τους εκπαιδευτικούς φορείς, δεδομένου ότι θεωρεί τις ικανότητες στον τομέα της πληροφορικής ως τις κύριες ικανότητες που απαιτεί η δια βίου μάθηση.\nΟι συλλογισμοί μας για τον ρόλο των εκπαιδευτικών και των μαθητευόμενων μας οδήγησαν στην επανερμηνεία του παραδοσιακού τριγώνου διδασκαλίας. Στην παρούσα δημοσίευση επιχειρούμε να επιληφθούμε μιας νέας παιδαγωγικής αντίληψης, η οποία βασίζεται στις δυνατότητες που προσφέρει το Διαδίκτυο για τη γένεση και την κατανομή της γνώσης. Η σύλληψη της έννοιας για τις νέες σχέσεις εκπαιδευτικών και μαθητευόμενων βασίζεται στην ιδέα ενός αυτάρκους μαθητευόμενου και ενός εκπαιδευτικού σε ρόλο υποστηρικτή, ο οποίος καθοδηγεί τους μαθητευόμενους στην επιτυχή πρόσβαση και χρήση των πληροφοριών που τους παρέχονται on-line. Είμαστε πεπεισμένοι ότι η καινοτομία στη δια βίου μάθηση βαδίζει χέρι-χέρι με την επιτυχή εκμετάλλευση των νέων δυνατοτήτων της πληροφορικής. Για τον λόγο αυτό, θα πρέπει να επέλθουν αλλαγές στους ρόλους των παιδαγωγών και να δημιουργηθεί μια κουλτούρα δια βίου μάθησης.


Συνδέεται τελικά το μικροβίωμα του εντέρου με την μακρά Covid; – ΑW NEWS\nΤους πρώτους μήνες της πανδημίας του κορονοϊού, η ογκολόγος και γενετίστρια Άμι Μπατ και οι συνάδελφοί της, θέλοντας να διερευνήσουν την πιθανή σχέση μεταξύ του SARS-CoV-2 και των γαστρεντερικών συμπτωμάτων, άρχισαν να συλλέγουν δείγματα κοπράνων από άτομα που είχαν μολυνθεί με τον ιό. Χιλιάδες χιλιόμετρα μακριά από το εργαστήριο της Μπατ, στο Stanford Medicine στην\nΤους πρώτους μήνες της πανδημίας του κορονοϊού, η ογκολόγος και γενετίστρια Άμι Μπατ και οι συνάδελφοί της, θέλοντας να διερευνήσουν την πιθανή σχέση μεταξύ του SARS-CoV-2 και των γαστρεντερικών συμπτωμάτων, άρχισαν να συλλέγουν δείγματα κοπράνων από άτομα που είχαν μολυνθεί με τον ιό.\nΧιλιάδες χιλιόμετρα μακριά από το εργαστήριο της Μπατ, στο Stanford Medicine στην Καλιφόρνια, ο γαστρεντερολόγος παθολόγος Τίμον Άντολφ προβληματιζόταν από τις αναφορές εντερικών συμπτωμάτων από άτομα που είχαν νοσήσει με κορονοϊό. Μαζί με τους συνάδελφους του από το Ιατρικό Πανεπιστήμιο του Ίνσμπρουκ στην Αυστρία, άρχισαν να συγκεντρώνουν βιοψίες γαστρεντερικών ιστών.\nΔύο χρόνια μετά την πανδημία, η προνοητικότητα των επιστημόνων απέδωσε καρπούς καθώς και οι δύο ομάδες δημοσίευσαν πρόσφατα αποτελέσματα που υποδηλώνουν ότι «απομεινάρια» του SARS-CoV-2 μπορούν να παραμείνουν στο έντερο για μήνες μετά την αρχική μόλυνση. Σύμφωνα με το περιοδικό «Nature», αυτά τα ευρήματα προστίθενται σε μια αυξανόμενη ομάδα στοιχείων που υποστηρίζουν την θεωρία ότι τα επίμονα κομμάτια του ιού – τα «φαντάσματα» του κορονοϊού όπως τα αποκαλεί η Μπατ – θα μπορούσαν να συμβάλλουν στη μακρά COVID.\nΗ θεωρία ότι ο κορονοϊός μπορεί να παραμείνει στον οργανισμό αναφέρθηκε σε μια μελέτη που δημοσίευσε το 2021 ο γαστρεντερολόγος Saurabh Mehandru της Ιατρικής Σχολής Icahn στο Mount Sinai της Νέας Υόρκης. Μέχρι τότε ήταν σαφές ότι τα κύτταρα που επενδύουν το έντερο εμφανίζουν την πρωτεΐνη που χρησιμοποιεί ο ιός για να εισέλθει στα κύτταρα. Αυτό επιτρέπει στον SARS-CoV-2 να μολύνει το έντερο.\nΟ Mehandru και η ομάδα του βρήκαν ιικά νουκλεϊκά οξέα και πρωτεΐνες σε γαστρεντερικό ιστό που συλλέχθηκε από άτομα που είχαν διαγνωστεί με COVID-19, τέσσερις μήνες νωρίτερα κατά μέσο όρο. Οι ερευνητές μελέτησαν επίσης τα Β κύτταρα μνήμης των συμμετεχόντων, τα οποία είναι βασικοί παράγοντες του ανοσοποιητικού συστήματος. Η ομάδα διαπίστωσε ότι τα αντισώματα που παράγονται από αυτά τα κύτταρα συνέχιζαν να εξελίσσονται, γεγονός που υποδηλώνει ότι έξι μήνες μετά την αρχική μόλυνση, τα κύτταρα εξακολουθούσαν να ανταποκρίνονται στα μόρια του SARS-CoV-2.\nΕμπνευσμένοι από αυτή τη μελέτη, η Μπατ και οι συνάδελφοί της διαπίστωσαν ότι μερικοί άνθρωποι συνέχισαν να αποβάλλουν ιικό RNA στα κόπρανά τους επτά μήνες μετά από μια ήπια ή μέτρια λοίμωξη με SARS-CoV-2.\nΟ ιός στοχεύει το έντερο\nΟ Άντολφ λέει ότι η δημοσίευση του 2021 ενέπνευσε την ομάδα του να εξετάσει τα δείγματα βιοψίας τους για ενδείξεις του κορονοϊού. Διαπίστωσαν ότι 32 από τους 46 συμμετέχοντες στη μελέτη που είχαν νοσήσει ήπια, είχαν ίχνη ιικών μορίων στο έντερό τους επτά μήνες μετά την λοίμωξη. Περίπου τα δύο τρίτα αυτών των 32 ατόμων είχαν συμπτώματα μακράς Covid. Ωστόσο, όλοι οι συμμετέχοντες σε αυτή τη μελέτη έπασχαν από φλεγμονώδη νόσο του εντέρου και για αυτό ο ερευνητής προειδοποιεί ότι τα δεδομένα του δεν αποδεικνύουν ότι υπάρχει ενεργός ιός σε αυτούς τους ανθρώπους ή ότι το ιικό υλικό προκαλεί μακρά Covid.\nΕν τω μεταξύ, περισσότερες μελέτες έχουν υποδείξει παρατεταμένη παρουσία δεξαμενών ιού πέρα από το έντερο. Μια άλλη ομάδα ερευνητών μελέτησε ιστούς που είχαν συλλεχθεί από νεκροψίες 44 ατόμων που είχαν διαγνωστεί με COVID-19 και βρήκε ενδείξεις ιικού RNA σε πολλά σημεία, συμπεριλαμβανομένης της καρδιάς, των ματιών και του εγκεφάλου. Το ιικό RNA και οι πρωτεΐνες ανιχνεύθηκαν έως και 230 ημέρες μετά τη μόλυνση. Η μελέτη αυτή δεν έχει αξιολογηθεί ακόμη από ομοτίμους.\nΤα κρησφύγετα του ιού\nΣε μια άλλη μελέτη δύο ατόμων που νόσησαν ήπια και στη συνέχεια εμφάνισαν μακροχρόνια συμπτώματα Covid, βρέθηκε ιικό RNA στην απόφυση και στο στήθος. Ο Τζο Γιονγκ, παθολόγος και συν-συγγραφέας της μελέτης στο Ινστιτούτο Μοριακής και Κυτταρικής Βιολογίας του Οργανισμού Επιστήμης, Τεχνολογίας και Έρευνας στη Σιγκαπούρη, εικάζει ότι ο ιός μπορεί να διεισδύει και να κρύβεται σε κύτταρα του ανοσοποιητικού συστήματος που ονομάζονται μακροφάγα, τα οποία βρίσκονται σε διάφορους ιστούς του σώματος. Ούτε αυτή η μελέτη έχει αξιολογηθεί ακόμη από ομοτίμους.\nΌλες αυτές οι μελέτες υποστηρίζουν την θεωρία ότι οι μακροχρόνιες δεξαμενές του ιού συμβάλλουν στην μακρά COVID, αλλά οι ερευνητές θα πρέπει να κάνουν περαιτέρω έρευνες για να αποδείξουν οριστικά τη σχέση, τονίζει ο Mehandru. Θα πρέπει να τεκμηριώσουν ότι ο κορονοϊός εξελίσσεται σε άτομα που δεν είναι ανοσοκατεσταλμένα και θα πρέπει να συνδέσουν την εξέλιξη αυτή με μακροχρόνια συμπτώματα της Covid.


Δεϋδροεπιανδροστερόνη (DHEA) - Διαγνωστικές Εξετάσεις | Διαγνωστική Αθηνών\nURL path: Αρχική σελίδα // Δεϋδροεπιανδροστερόνη (DHEA)\nΗ μέτρηση της δεϋδροεπιανδροστερόνης (DHEA) χρησιμοποιείται στη διάγνωση και τη διαφορική διάγνωση της υπερπαραγωγής ανδρογόνων (υπερανδρογονισμός - σε συνδυασμό με μετρήσεις και άλλων στεροειδών ορμονών), στη διερεύνηση γυναικών με αμηνόρροια, υπογονιμότητα και υπερτρίχωση, στη διάγνωση και την παρακολούθηση της συγγενούς υπερπλασίας των επινεφριδίων καθώς και στη διάγνωση της πρόωρης αδρεναρχής (πρόωρη έναρξη έκκρισης ανδρογόνων σε παιδιά).\nΗ δεϋδροεπιανδροστερόνη (DHEA) έχει πολύ χαμηλή ανδρογόνο δραστικότητα, αλλά χρησιμεύει ως το κυριότερο πρόδρομο μόριο για τις περισσότερες στεροειδείς φυλετικές ορμόνες. Η DHEA εκκρίνεται από τα επινεφρίδια και η παραγωγή της ελέγχεται, τουλάχιστον εν μέρει, από την φλοιεπινεφριδιοτρόπο ορμόνη (ACTH). Η μεγαλύτερη ποσότητα DHEA εκκρίνεται ως θειική δεϋδροεπιανδροστερόνη (DHEA-S). Και οι δύο ορμόνες δεσμεύονται από την αλβουμίνη, αλλά η δέσμευση της DHEA-S είναι πολύ πιο έντονη. Ως αποτέλεσμα, οι συγκεντρώσεις της DHEA-S στην κυκλοφορία είναι πολύ υψηλότερες (>100 φορές) σε σύγκριση με την DHEA. Στις περισσότερες περιπτώσεις, τα αποτελέσματα της DHEA και της DHEA-S μπορούν να χρησιμοποιηθούν το ίδιο. Στις γονάδες και σε αρκετούς άλλους ιστούς, κυρίως στο δέρμα, ορισμένα ένζυμα (σουλφατάσες στεροειδών) μπορούν να μετατρέψουν την DHEA-S σε DHEA, η οποία στη συνέχεια μεταβολίζεται προς ισχυρότερα ανδρογόνα και προς οιστρογόνα.\nΚατά τη διάρκεια της εγκυμοσύνης, η DHEA και η DHEA-S εκκρίνονται από τα εμβρυϊκά επινεφρίδια σε μεγάλες ποσότητες και χρησιμεύουν ως πρόδρομα μόρια για την παραγωγή από τον πλακούντα του κυρίαρχου οιστρογόνου της εγκυμοσύνης, της οιστριόλης. Μέσα σε εβδομάδες μετά τη γέννηση, τα επίπεδα των DHEA και DHEA-S μειώνονται κατά 80% ή και περισσότερο και παραμένουν χαμηλά μέχρι την έναρξη της αδρεναρχής στην ηλικία των 7-8 ετών στα κορίτσια και των 8-9 ετών στα αγόρια. Η αδρεναρχή, ένα φαινόμενο που δεν είναι πλήρως κατανοητό, χαρακτηρίζεται από μια σταδιακή αύξηση της παραγωγής επινεφριδιακών ανδρογόνων, προχωρά στην εφηβεία, αλλά δεν συνδέεται αιτιολογικά με αυτή. Η πρώιμη αδρεναρχή δεν σχετίζεται με την πρώιμη εφηβεία ή με οποιαδήποτε μείωση στο τελικό ύψος ή με την εμφάνιση υπερανδρογονισμού. Ωστόσο, τα κορίτσια με πρώιμη αδρεναρχή μπορεί να διατρέχουν αυξημένο κίνδυνο εμφάνισης συνδρόμου πολυκυστικών ωοθηκών ως ενήλικες.\nΜετά από την αδρεναρχή, τα επίπεδα DHEA και DHEA-S αυξάνονται μέχρι την ηλικία των 20 ετών σε ένα μέγιστο επίπεδο, περίπου συγκρίσιμο με αυτό που παρατηρείται κατά τη γέννηση. Στη συνέχεια, τα επίπεδα μειώνονται στα επόμενα 40 έως 60 χρόνια σε περίπου 20% των μέγιστων επιπέδων. Η κλινική σημασία αυτής της πτώσης που σχετίζεται με την ηλικία είναι άγνωστη. Σε νέους και ηλικιωμένους ασθενείς με πρωτοπαθή ανεπάρκεια των επινεφριδίων, η προσθήκη DHEA και DHEA-S έχει αποδειχθεί ότι βελτιώνει την διάθεση, την ενέργεια και τη σεξουαλική επιθυμία.\nΤα αυξημένα επίπεδα DHEA και DHEA-S μπορούν να προκαλέσουν συμπτώματα ή σημεία υπερανδρογονισμού στις γυναίκες. Οι άνδρες είναι συνήθως ασυμπτωματικοί, αλλά μέσω της περιφερικής μετατροπής των ανδρογόνων σε οιστρογόνα, μπορεί να εμφανιστούν περιστασιακά αυξημένες ποσότητες οιστρογόνων. Οι περισσότερες ήπιες έως μέτριες αυξήσεις των επιπέδων της DHEA και DHEA-S είναι ιδιοπαθείς. Ωστόσο, οι μεγάλες αυξήσεις της DHEA και DHEA-S μπορεί να είναι ενδεικτικές όγκων των επινεφριδίων που παράγουν ανδρογόνα. Σε μικρά παιδιά, η συγγενής υπερπλασία των επινεφριδίων λόγω ανεπάρκειας της βήτα-υδροξυστεροειδούς αφυδρογονάσης συνδέεται με την υπερβολική παραγωγή DHEA και DHEA-S. Μικρότερες αυξήσεις μπορεί να παρατηρηθούν σε ανεπάρκεια της 21-υδροξυλάσης (η συνηθέστερη μορφή συγγενούς υπερπλασίας των επινεφριδίων ) και στην έλλειψη της β-υδροξυλάσης. Αντίθετα, η ανεπάρκεια της ρυθμιστικής πρωτεΐνης STAR ή της 17 άλφα-υδροξυλάσης χαρακτηρίζεται από χαμηλά επίπεδα DHEA και DHEA-S.\nΗ μέτρηση της δεϋδροεπιανδροστερόνης (DHEA) πραγματοποιείται με τη λήψη ενός δείγματος αίματος και μπορεί να γίνει:


Σωτηρία η Αριανή - Βικιπαίδεια\nΣωτηρία η Αριανή\nΗ ελληνιστική πόλη Σώτειρα (γνωστή και ως Σωτηρία), ιδρύθηκε από τον Σελευκίδη βασιλέα Αντίοχο Α΄ τον Σωτήρα στην επαρχία της Αρείας, του ανατολικού Ιράν. Ίσως το κανονικό της όνομα να ήταν Αντιόχεια η Σώτειρα. Η πόλη αναφέρεται από τον Αππιανό (Syr. 57), τον Στέφανο Βυζάντιο, τον Πλίνιο (vi. 15) και τον Στράβωνα (xi. 516). Ο Κλαύδιος Πτολεμαίος στην γεωγραφική υφήγηση τοποθετεί την Σωτηρία περίπου Β.-Β.Α. από την Αλεξάνδρεια Αριανή.\nΑκριβώς στα βορειοανατολικά της Αριανής Αλεξάνδρειας υπάρχει η σημερινή αφγανική πόλη Andkhoy. Μερικοί μελετητές βλέπουν στο όνομα αυτό[εκκρεμεί παραπομπή] την παραφθορά του ελληνικού Αντιόχεια. Το Andkhoy κατά την Βρεττανική εγκυκλοπαίδεια και ειδικότερα το Bala Andkhoy ιδρύθηκε από τον Μεγάλο Αλέξανδρο το 328 π.Χ. ως φρούριο της περιοχής. Δεν αποκλείεται να επανιδρύθηκε από τον Αντίοχο Σωτήρα ως Αντιόχεια, όταν εξουσίαζε τις ανατολικές σατραπείες κατά τα έτη 292 -281 π.Χ.\n↑ Στα Εθνικά του στο λήμμα Σώτειρα: πόλις Αριηνών, Αντιόχου κτίσμα του Σελεύκου. Το εθνικόν δια την χώραν Σωτειρηνός.\nΑνακτήθηκε από "https://el.wikipedia.org/w/index.php?title=Σωτηρία_η_Αριανή&oldid=6397950"\nΤελευταία επεξεργασία στις 6 Μαΐου 2017, στις 07:25


Μόνο έτσι θα "ρίξεις" την κοιλιά | Myfit\nΜόνο έτσι θα "ρίξεις" την κοιλιά\nΤο τοπικό λίπος στην κοιλιά δεν είναι απλό πράγμα και εξαρτάται σε μεγάλο βαθμό από τον τρόπο ζωής που έχει υιοθετήσει ο καθένας μας. Σας παραθέτουμε λοιπόν μερικές έξυπνες και απλές συμβουλές για να αποκτήσετε κοιλιά “σανίδα”.\nΠρώτα απ΄ όλα, πρέπει να αυξήσετε τον μεταβολισμό σας, δηλαδή τον τρόπο που ο οργανισμός σας καίει περισσότερες θερμίδες. Μία λύση για να αποκτήσετε υψηλό μεταβολισμό, είναι να αποφεύγετε τα γρήγορα φαγητά, γνωστά και ως “junk food”, που έχουν πολύ λίγη διατροφική αξία και πολλές θερμίδες.\nΤο αλκοόλ επίσης περιέχει πολλές θερμίδες, ενώ επιβραδύνει τη λειτουργία του μεταβολισμού. Ως επί το πλείστον, ο περιορισμός του βοηθά στην αποφυγή ή στο χάσιμο του κοιλιακού λίπους.\nΗ γυμναστική είναι απαραίτητη για τα άτομα που επιθυμούν να αδυνατίσουν στην κοιλιά, αφού ενδυναμώνει τους μυς που με τη σειρά τους αυξάνουν τις καύσεις του οργανισμού και μειώνουν το κοιλιακό λίπος. Η άσκηση, κυρίως η πρωινή, αποτελεί ένα σημαντικό φάρμακο για τη μείωση του τοπικού πάχους. Η πρωινή ώρα πριν τη δουλειά είναι κατάλληλη ακόμη και ανθρώπους πολυάσχολους που δεν διαθέτουν εύκολα ελεύθερο χρόνο. Η πρωινή γυμναστική αυξάνει επίσης την καθημερινή δραστηριότητα και συμβάλλει στην αύξηση του μεταβολισμού.\nΤο συνεχές αίσθημα πείνας δεν βοηθά σε καμία περίπτωση τη μείωση του κοιλιακού λίπους. Για την ακρίβεια, δυσχεραίνει την κατάσταση, αφού αναγκάζει τον οργανισμό να αποθηκεύσει περισσότερο λίπος. Οπότε σε καμία περίπτωση μην παίρνετε λιγότερες από 1.200 θερμίδες την ημέρα.\nΗ φύση αποτελεί επίσης λύση για το πρόβλημα, καθώς υπάρχουν κάποιες φυσικές λιποδιαλυτικές τροφές, όπως τα μήλα, το μαύρο ψωμί, τα καρότα, τα βατόμουρα και η μουστάρδα, που όταν συμπεριληφθούν στο καθημερινό διαιτολόγιο, αυξάνουν τις καύσεις του οργανισμού. Επίσης, οι φυτικές ίνες διογκώνονται στο στομάχι και μειώνουν το αίσθημα της πείνας με αποτέλεσμα να συντελούν στη μείωση του κοιλιακού λίπους.\nΜία απλή αλλαγή στις καθημερινές μας συνήθειες μπορεί να κάνει τη διαφορά. Για παράδειγμα, οι διαιτολόγοι συνιστούν να μασάτε την τσίχλα αργά για καλύτερη χώνεψη, ενώ μειώνει την πιθανότητα υπερφαγίας. Επιπλέον, να τρώτε το πρωινό σας νωρίς το πρωί και το δείπνο το απόγευμα, έτσι ώστε να μεσολαβεί αρκετή ώρα ανάμεσα στα δύο γεύματα.\nΚαι τέλος, αν είναι δυνατόν να βρίσκεστε συνεχώς σε δράση. Να περπατάτε καθημερινά , ακόμη και για λίγα λεπτά ή να ανεβαίνετε με τα σκαλιά και όχι με το ασανσέρ.


Πιάσε μια ποικιλία! | LiFO\nΟ εκλεπτυσμένος μεζές του Δημήτρη Δημητριάδη στον κήπο του Artisanal. Φωτ.: Γιώργος Αδάμος/LIFO\n22.6.2021 | 08:43\nΠαίρνει τη θέση του στο κέντρο του τραπεζιού και, ανεξάρτητα από το μέγεθός του, περιτριγυρίζεται από μικρά πιρούνια και ποτήρια με ούζο, ρακή ή τσικουδιά. Ο μεζές είναι ένα πιάτο που ποτέ δεν έχει έναν μεζέ. Ίσως γι’ αυτό και τον αποκαλούν πολλοί «ποικιλία». Αλλά το πιο όμορφο και το πιο σωστό θα ήταν όλοι να συνεχίσουμε να τον αποκαλούμε «μεζέ» και όταν τον σκεφτόμαστε να φέρνουμε στο νου μας εικόνες, παρέες, στέκια, πλατείες σε χωριά, καλντερίμια σε νησιά και χαλαρά μεσημέρια σε μπαλκόνια και αυλές.\nΗ αλήθεια είναι πως στην Ελλάδα όλοι μας έχουμε μεγαλώσει γνωρίζοντας με χίλιους διαφορετικούς τρόπους τον μεζέ. Θα μπορούσα να πω ότι ο μεζές δεν ήταν κάτι που το μάθαινες αλλά περισσότερο το ζούσες. Ήξερες ότι, αν περάσεις από το καφενείο για να δεις τον πατέρα ή τον παππού σου, θα έβρισκες στο τραπέζι τους σίγουρα κάποιον μεζέ. Δύο ελιές, μια ντομάτα κομμένη στα τέσσερα, αγγούρι, αυγό βραστό, κανένα σαλαμάκι και δυο τριγωνάκια γραβιέρα.\nΤον μεζέ τον θυμάμαι παντού και πάντα. Στο χωριό έβγαινε νωρίς το μεσημέρι, πρωί για εμάς. Τότε που μόλις ο ήλιος είχε ανέβει ψηλά και όλοι γυρνούσαν από τα χωράφια, είχαν αποκάμει τις εξωτερικές δουλειές και ήθελαν μια δροσιά και ένα ουζάκι για να χαλαρώσουν και να κάνουν όρεξη για το μεσημεριανό. Και σε αυτή την περίπτωση, η σύσταση του μεζέ ήταν απλή και συγκεκριμένη. Λίγο παστό, μερικές ελιές και ό,τι είχε το μποστάνι.\nΚαι στις δυο αυτές περιπτώσεις κρύβεται για μένα όλη η ουσία και το νόημα του μεζέ. Ενός πιάτου που φτιάχνεται με τα πιο απλά υλικά και είναι όλοι απέναντί του ίσοι. Ο μεζές είναι η χαρά, η ξεκούραση και η διασκέδαση όλων. Ένα καθημερινό δώρο που μπορείς να κάνεις στον εαυτό σου, μια επιβράβευση για τη δουλειά της μέρας, ένα διάλειμμα που το περιμένεις πώς και πώς για να πεις μια κουβέντα με έναν φίλο και μια ακόμη ευκαιρία για να τσουγκρίσεις ένα ποτήρι με αλκοόλ.\nΜπορεί ο μεζές να φαίνεται ένα πιάτο απλό και εύκολο, αλλά αν σκεφτούμε ότι συμπεριλαμβάνει πολλά διαφορετικά εδέσματα, θα καταλάβουμε ότι είναι μπελαλίδικος και μπορεί να βγάλει από τον ρυθμό της μια κουζίνα.\nΔεν είναι, όμως, μόνο αυτό ο μεζές, καθώς και η πληθωρική εκδοχή του είναι καταγεγραμμένη το ίδιο δυνατά στις συνειδήσεις όλων μας. Ποιος δεν έχει γευτεί τον μεζέ της καλής νοικοκυράς ή του κιμπάρη νοικοκύρη; Μιλάμε για τον μεζέ που βγαίνει στα σπίτια σε μια απρόσμενη επίσκεψη, το ξέχειλο σε νοστιμιές πιάτο, η έμπρακτη απόδειξη ότι τα ντουλάπια και το ψυγείο μας είναι πάντα γεμάτα, η αποτύπωση της φιλοξενίας και η διάθεση του μοιράσματος και της ικανοποίησης του επισκέπτη.\nΕδώ, ο μεζές δεν έχει όρια. Μπορεί να έχει τακτοποιημένες φέτες από τυράκια, τουρσιά που βγαίνουν από καλοστημένα στους πάγκους βαζάκια, λουκάνικα τηγανισμένα με μαεστρία, ντολμάδες φυλαγμένους για μια ειδική περίσταση, καπνιστά αλλαντικά, παστά ή μαριναρισμένα θαλασσινά, φρέσκα λαχανικά και ό,τι άλλο βάζει ο νους σου.\nΚαι δεν είναι, φυσικά, αυτός ο μεζές μόνο μια ελληνική συνήθεια. Όλοι οι λαοί της Μεσογείου έχουν την ίδια φιλοσοφία. Και όσοι βρίσκονται ανατολικά της χώρας μας και όσοι είναι δυτικά αγαπούν να κάθονται στο τραπέζι και να έχουν μπροστά τους διάφορες γεύσεις. Η αφθονία των αγαθών και η απόλαυσή τους είναι ένας τρόπος να ξορκίζουν τη λύπη, το άγχος και τα προβλήματα. Το γεμάτο με νοστιμιές πιάτο καθησυχάζει και δίνει κουράγιο και η δυνατότητα να προσφέρεις στον καλεσμένο σου πολλές γεύσεις που θα τον ικανοποιήσουν, μια ευκαιρία να κερδίσεις το ενδιαφέρον του, την εκτίμηση και γιατί όχι και την καρδιά του.\nΚαθώς περνούσαν τα δύσκολα μεταπολεμικά χρόνια και το φαγητό γινόταν όλο και πιο πλούσιο και δεδομένο, ο μεζές όλο και μεγάλωνε στα μαγαζιά, μέχρι που έφτασε να αποκαλείται ποικιλία. Και ενώ στην αρχή ήταν τίμιος, νόστιμος και φτιαγμένος από τα καλύτερα του μαγαζιού, σαν ένας πρόλογος του κύριου μενού τους, σιγά-σιγά όλο και έχανε τον χαρακτήρα του.\nΔύσκολα έβρισκες και δύσκολα βρίσκεις ακόμη τίμιο μεζέ. Περάσαμε πολλά χρόνια που στο πιάτο του βρισκόντουσαν ετοιματζίδικα προϊόντα κακής ποιότητας, ντολμαδάκια και γίγαντες κονσέρβας, κακοτηγανισμένα ορεκτικά, απομεινάρια της προηγούμενης μέρας, λαστιχένια σαγανάκια και άνοστα λαχανικά.\nΈτσι, ο μεζές μπήκε στο περιθώριο. Η επαρχία κράταγε πιο καλά και ακόμη καλύτερα τα κατάφερναν τα μέρη που βρίσκονταν από την κεντρική Ελλάδα και πάνω, όπου ο μεζές ανέκαθεν είχε μεγαλύτερη βαρύτητα και ήταν πιο ψαγμένος και περιποιημένος. Στον Βόλο, για παράδειγμα, ο μεζές κρύβει πίσω του μια ολόκληρη φιλοσοφία, ενώ στη Θεσσαλονίκη υπήρχαν και υπάρχουν μπαρ που ακόμη και με το ουίσκι φέρνουν μεζέ.\nΤο ζήτημα είναι, όμως, αν υπάρχει λόγος και αν αξίζει να ξαναποκτήσει το πιάτο την αίγλη του, να επαναπροσδιοριστεί και να ξαναβρεθεί ανάμεσα στις επιλογές μας. Όλα δείχνουν πως διανύουμε μια εποχή που όλοι θέλουν να ανακαλύψουν τα ελληνικά προϊόντα καλύτερα, η παραδοσιακή κουζίνα και οι απλές τεχνικές έχουν βρει αποδοχή και σεβασμό, οι μεγάλοι μάγειρες δημιουργούν μενού με ελληνικότητα και απίστευτο σεβασμό στις πρώτες ύλες του τόπου μας και ο μεζές φαίνεται να έχει πολλούς λόγους να ξαναβρεθεί στο προσκήνιο.\nΘα μπορούσε, για παράδειγμα, ο μεζές με ελληνικά προϊόντα να γίνει λόγος ύπαρξης και πρωταγωνιστής σε ένα μαγαζί όπως συμβαίνει στην Ισπανία με τα περίφημα tapas ή θα μπορούσε να έχει θέση στο μενού ενός εστιατορίου; Συζητώντας τόσο με σεφ όσο και με επιχειρηματίες, κατάλαβα πως είναι πιο εύκολο να δημιουργηθούν μαγαζιά προσανατολισμένα στη φιλοσοφία του μεζέ, παρά να ενταχθεί ένα ανάλογο πιάτο σε μια κουζίνα που έχει δώσει βαρύτητα στα κυρίως πιάτα της.\nΚαι είναι λογικό. Για να φτιαχτεί ένας μεζές ή μια ποικιλία, η κουζίνα πρέπει να δημιουργήσει πολλές, διαφορετικές γεύσεις και να δαπανήσει πολύ χρόνο. Μπορεί ο μεζές να φαίνεται ένα πιάτο απλό και εύκολο, αλλά αν σκεφτούμε ότι συμπεριλαμβάνει πολλά διαφορετικά εδέσματα, θα καταλάβουμε ότι είναι μπελαλίδικος και μπορεί να βγάλει από τον ρυθμό της μια κουζίνα.\nΟι σεφ που επισκεφτήκαμε έδειξαν όλοι τους μεγάλη αγάπη για αυτό το πολυσυλλεκτικό και δαιμόνιο πιάτο και έφτιαξαν με έμπνευση και μεράκι τις προτάσεις τους, παρόλο που δεν υπάρχει κάτι ανάλογο στο μενού τους. Βέβαια, ό,τι μας πρόσφεραν ήταν από την κουζίνα τους.\nΣτην ερώτηση αν θα σκέφτονταν να μπει ο μεζές ανάμεσα στα ορεκτικά τους, δεν ήταν αρνητικοί. Αυτό με έκανε να πιστέψω ακόμη περισσότερο στη μεγάλη επιστροφή των μεζεκλίδικων πιάτων που ανοίγουν την όρεξη, λύνουν τη γλώσσα, φέρνουν πιο κοντά τους ανθρώπους και κάνουν τα ποτήρια να γεμίζουν το ένα μετά το άλλο.\nΟ εκλεπτυσμένος μεζές του Δημήτρη Δημητριάδη στον κήπο του Artisanal\n«Ο μεζές είναι τρόπος ζωής. Είναι συνεύρεση, κουβέντα, χαρά ή και λύπη. Γύρω από τον μεζέ συζητούνται πολλά θέματα και λύνονται πολλά θέματα». Φωτ.: Γιώργος Αδάμος/LIFO\nΜεγαλωμένος στη Λάρισα και με γονείς που διατηρούσαν μεζεδοπωλείο στην περιοχή, ο γνωστός για την αγάπη του στα ελληνικά προϊόντα σεφ γνωρίζει πολύ καλά, αγαπά και σέβεται τη φιλοσοφία του μεζέ. Μάλιστα, στα μαγαζιά του πατέρα του ο μεζές ήταν σοβαρή υπόθεση και στο τραπέζι μπορεί να έφταναν ακόμη και μοσχαροκεφαλή ή σπλήνα γεμιστή με ρύζι και τυρί που έφτιαχνε η μητέρα του. Άλλες φορές, ο μεζές μπορεί να ήταν συκώτι πεσκανδρίτσας ή αχνιστό σαλάχι.\n«Ο μεζές είναι τρόπος ζωής. Είναι συνεύρεση, κουβέντα, χαρά ή και λύπη. Γύρω από τον μεζέ συζητούνται πολλά θέματα και λύνονται πολλά θέματα», μου λέει και συμφωνεί πως στην Αθήνα λείπει αυτή η συνήθεια και υπάρχει λόγος για την αναβίωσή της.\nΣτο πιάτο που μας έφτιαξε βρέθηκαν γεύσεις από το μενού του Artisanal, όλες δημιουργημένες από πρώτες ύλες που προμηθεύεται από Έλληνες παραγωγούς και όλες αποδομένες δημιουργικά έτσι ώστε να ξυπνάνε μνήμες, να υμνείται η ελληνική κουζίνα και να αποδεικνύεται για μια ακόμη φορά πως η παράδοση έχει ένα πολύ όμορφο σύγχρονο πρόσωπο.\nΈτσι, δίπλα στη μπρουσκέτα από χαρούπι με τριμμένη τομάτα, τηγανιτό ξυνόχοντρο και μυζήθρα ξερή από το τυροκομείο του Κοζύρη στην Κρήτη, βρέθηκε ένας εντυπωσιακός ντολμάς από μαρούλι θαλάσσης με γέμιση από γαρίδες Κοιλάδας και αβγολέμονο με γαρίδα, και παραδίπλα στάθηκε ένα «ταρτάκι» από ζαγορίσιο φύλλο, ξυνόχοντρο τραχανά, βλήτα, δυόσμο, μελιτζάνα και βουβαλίσιο τυρί από το τυροκομείο της οικογένειας Μπέκα.\nΈνα ρύζι βρασμένο σε παντζάρι και σε σχήμα nigiri είχε σερβιριστεί με καπνιστό χέλι από τον Γείτονα, βλίτα και βινεγκρέτ από παστό χορινό, ενώ ένα σουβλάκι χταπόδι είχε αποκτήσει ξεχωριστή ένταση με κρέμα από τοματοπελτέ και λιαστή τομάτα. Τον μεζέ ολοκλήρωναν ένα ρολάκι από μοσχαρίσιο παστουρμά από τον Ατλαμάζογλου στη Νέα Καρβάλη με γέμιση μίνι μπριάμ αλλά και κολοκυθοανθός με γέμιση από γεμιστά.\nΣτην ερώτησή μου με τι άλλο θα μπορούσαμε να φτιάξουμε έναν μερακλίδικο μεζέ, ο σεφ πρότεινε παραπούλια, βλίτα τουρσί αλλά και άλλα τουρσιά γιατί το τσίπουρο χρειάζεται οξύτητα, ξυνόχοντρο τραχανά που αγαπάει ιδιαίτερα, γραβιέρα 33 μηνών ωρίμανσης από το τυροκομείο του Μπαμπούνη στη Νάξο που έχει επίγευση καβουρδισμένου φουντουκιού, τυρί Κυανό με μύκητα ροκφόρ από την Καστοριά ή Καϊδάνι από τον Ηρακλή Καϊδαντζή, που είναι ένα παλαιωμένο λευκό τυρί που μοιάζει στο μπρι, νούμπουλο μοσχαρίσιο από την Κέρκυρα και βιολογικό χαμόν χοιρινού Iberico της φάρμας Kermes.\nΟ αλήτικος μεζές της Αργυρώς Κουτσού στα τραπεζάκια της Τζουτζούκας\n«Ο μεζές είναι ξαφνικός. Είναι το τηλεφώνημα που καταλήγει στο “μωρέ, δεν περνάς καλύτερα από το σπίτι να πιούμε ένα ούζο από το να τα λέμε στο τηλέφωνο;”». Φωτ.: Γιώργος Αδάμος/LIFO\nΌταν μαγειρεύει νομίζεις ότι μιλάει με τα υλικά της. Τα διαλέγει ένα-ένα, τα αγαπάει, τα συνδέει με τόπους και μνήμες, τα αφήνει να δημιουργήσουν δικές τους ιστορίες. Στην Τζουτζούκα μπορεί να μην υπάρχει ο μεζές σαν πιάτο, αλλά υπάρχει, σίγουρα, η φιλοσοφία του, η παρεΐστικη διάθεσή του και τα υλικά με τα οποία θα μπορούσε να πάρει ζωή και θέση στο τραπέζι.\nΣτο πιάτο της Αργυρώς δοκιμάσαμε κουκιά τουρσί, που είναι στην εποχή τους, με ξύδι, σκόρδο και κόλιανδρο αλλά και κεφτέδες με αρνίσιο κιμά, δυόσμο, σκόρδο και πλιγούρι. Πιο δίπλα, ένα σουτζούκι με ήπια καψάδα έκανε παρέα με γλυκό πελτέ από τη Μήλο και γαύρο μαρινάτο, ενώ μικρές φέτες καπνιστού τόνου Καλύμνου είχαν σερβιριστεί με παστό λεμόνι.\nΥπήρχε ακόμη ταραμοσαλάτα με αυγά ξιφία Καλύμνου και μελάνι σουπιάς, λαδογραβιέρα Ζακύνθου σε σαγανάκι από σιμιγδάλι και καυτερή πάπρικα, μελιτζάνες τηγανιτές σε πρόβειο βούτυρο, κολοκυθοανθοί τηγανιτοί, σαλάμι Λευκάδος από τον Ντελημάρη, μπάμιες τουρσί ξυδάτες, συκώτι πουλιού κοκκινιστό και ψωμάκι προζυμένιο με λολό χταποδιού, το μελάνι του δηλαδή, που είναι ένας πολύτιμος μεζές και σπάνια τον βρίσκεις, μαγειρεμένο με λάδι και ξύδι.\nΣτο πιάτο της Αργυρώς δοκιμάσαμε κουκιά τουρσί, που είναι στην εποχή τους, με ξύδι, σκόρδο και κόλιανδρο αλλά και κεφτέδες με αρνίσιο κιμά, δυόσμο, σκόρδο και πλιγούρι. Φωτ.: Γιώργος Αδάμος/LIFO\nΣτην ερώτηση μου τι είναι για τη σεφ ο μεζές, εκείνη με τον γλαφυρό της τρόπο μου απάντησε: «Ο μεζές είναι ξαφνικός. Είναι το τηλεφώνημα που καταλήγει στο “μωρέ, δεν περνάς καλύτερα από το σπίτι να πιούμε ένα ούζο από το να τα λέμε στο τηλέφωνο;”. Είναι το χαρούμενο τραταμέντο του ξαφνικού επισκέπτη. Ή το δέλεαρ του αγαπημένου φίλου που ήρθε για καφέ και θες να κρατήσεις παραπάνω: “Να σου πω, πάω να κάμω έναν μεζέ να πιούμε μια μπίρα, ναι;”. Και πας κι ανοίγεις το ψυγείο και την τροφοθήκη σου να δεις τι έχεις και τι μπορείς να σκαρώσεις.\nΟ μεζές είναι ένα πιάτο γεμάτο με ταιριαστά αταίριαστα. Ταιριαστά στη χαρά και την καλή διάθεση, αταίριαστα μεταξύ τους. Έχει και γη, έχει και θάλασσα. Έχει και μποστάνι, έχει και κονσερβάκια ή βαζάκια που κρατάς φυλαγμένα, μην και τύχει, να βγάλεις κάτι γρήγορα. Ο μεζές μοιάζει με τον ρυθμό της ζωής της οικοδέσποινας που τον σερβίρει.\nΘυμάμαι τη μαμά μου και τις φιλενάδες της, τα παιδικά μου καλοκαίρια στο εξοχικό, να περνούν όλη τη μέρα στην κουζίνα για να ετοιμάζουν μεζέδες για τα βραδινά ούζα. Αυτός ήταν ο ρυθμός της ζωής τους: αφιερωμένος στην περιποίηση. Εγώ πάλι, έτσι όπως τρέχω σαν τη σβούρα όλη μέρα, φροντίζω να έχω στο σπίτι, μα και στο μαγαζί, βαζάκια, νοστιμιές κλεισμένες σε vacuum, κάτι παστό στο ψυγείο, λίγα φρέσκα λαχανικά. Να, τώρα έκλεψα τα λουλούδια από λίγα κολοκύθια που παρήγγειλα το πρωί στον μανάβη για το πιάτο ημέρας που σκέφτηκα και στα τηγάνισα».\nΤζουτζούκα, Μεγ. Βασιλείου 32, Ρουφ, 211 7156730\nO Μυτιληνιός μεζές του Σίμου Τριανταφύλλου στη βεράντα του Balcony\nΕίναι ωραίο να βλέπω στο Balcony να μοιράζεται η παρέα διάφορα πιάτα και το μενού μας ευνοεί αυτήν τη φιλοσοφία. Φωτ.: Γιώργος Αδάμος/LIFO\nΓνωρίζοντας τη μέχρι τώρα πορεία του Σίμου, ήξερα ότι αν του ζητούσα έναν μεζέ, θα έβγαζε στο πιάτο τις ρίζες, τα ταξίδια του και τον αυθόρμητο, αληθινό χαρακτήρα του. Και έτσι έγινε. Αξιοποιώντας τα υλικά και τις γεύσεις που υπάρχουν ήδη στο μενού του, ο σεφ έφερε στο τραπέζι έναν μεζέ με τραγανά sticks μελιτζάνας με γλυκόξινη σάλτσα πορτοκαλιού και πικάντικο μαύρο σουσάμι, μια σογάνια Μυτιλήνης με φρέσκα μυρωδικά, σάλτσα γιαουρτιού, πατέ πιπεριάς Φλωρίνης και σουμάκ, καθώς και έναν φανταστικό γκιοζλεμέ στο μαντέμι, συνταγή της γιαγιάς του, με πρόβειο γκερεμέζι, παστό Μάνης και λεντινούλες.\nΣτον μεζέ υπήρχαν ακόμη καπνιστός μπακαλιάρος με μαυρομάτικα πιάζ, καλαμαράκι με αλμύρα, ταραμά και αυγοτάραχο, και χταπόδι σχάρας με σάλτσα γλυκάνισο, ψητό κοκκάρι και αγγούρι τουρσί. Απολαμβάνοντας τους μεζέδες του, τον ρώτησα να μου πει τι είναι γι’ αυτόν ο μεζές και αν υπάρχει λόγος να ξαναβρεθεί πρωταγωνιστής στα τραπέζια μας:\n«Για την οικογένειά μου, με τις μικρασιάτικες ρίζες και την καταγωγή από τη Μυτιλήνη, ο μεζές ήταν πολλές φορές το Α και το Ω στο τραπέζι και συχνά τα τραπέζια ήταν μόνο μεζέδες. Ο ένας έφερνε ό,τι είχε από το μπαξέ του, ο άλλος τις αντζούγιες του, η γιαγιά έβαζε τις λακέρδες, ο θείος το αστακουδάκι ή το ψάρι που δεν μπόρεσε να πουλήσει και το ρίχναμε στο τηγάνι ή τη φωτιά.\nΕξάλλου, σε ένα νησί με τόσο ούζο, ο μεζές δεν μπορούσε να λείπει. Και ήταν αξιόλογος μεζές χωρίς καμιά προσπάθεια. Σήμερα, αν σου φέρουν μια τομάτα και αγγούρι από καλό μποστάνι μαζί με μια παλαιωμένη γραβιέρα, θεωρείται σούπερ ντελικατέσεν. Εκεί, είχαμε τα καλύτερα με τον πιο απλό και άμεσο τρόπο. Δουλεύοντας πολλά χρόνια τόσο στην Ισπανία με τα τάπας όσο και στην Τουρκία, κατάλαβα πως η ίδια φιλοσοφία υπάρχει παντού στη Μεσόγειο και ο μεζές είναι σημείο αναφοράς και σημαίνει πολλά πράγματα, όπως χαρά, συντροφιά, ηρεμία, κέφι καθώς περνάει η ώρα, φιλοσοφία ή αμπελοφιλοσοφία.\nΘα ήταν ωραίο να υπάρχουν μαγαζιά με ωραίους μεζέδες και όχι αυτά τα τουριστικά, αποτυχημένα, με τα μιξ γκριλ των προψημένων υλικών. Θα έδειχνε πολλά για την κουλτούρα και τη φιλοσοφία μας. Φωτ.: Γιώργος Αδάμος/LIFO\nΤα τελευταία πολλά χρόνια νομίζω ότι έχουμε χάσει το νόημα του μεζέ γιατί έχουμε χάσει και το διάλειμμα μέσα στη μέρα, τη δυνατότητα να κάτσουμε σε ένα τραπέζι για λίγο και να ηρεμήσουμε μαζί με έναν φίλο και ένα ποτήρι που θα τσουγκρίσουμε. Χάνοντας όλο αυτό, χάσαμε και το νόημα του μεζέ. Τα πράγματα πια γίνονται στημένα, ενώ ο μεζές είναι κάτι πιο αυθόρμητο, αληθινό και παρεΐστικο. Και, φυσικά, όλο αυτό μού λείπει πολύ.\nΜεζέδες γίνονται από τα πιο απλά πράγματα, όπως ψωμί και τυρί, μέχρι τα πιο περίπλοκα όπως ένα μπλινί με φουά γκρα και χαβιάρι. Σε κάθε περίπτωση, ο μεζές θέλει φροντίδα και προσοχή γιατί είναι μέρος του τραπεζιού και γιατί κάθε συστατικό του είναι ένα κομμάτι από ένα παζλ. Είναι ωραίο να βλέπω στο Balcony να μοιράζεται η παρέα διάφορα πιάτα και το μενού μας ευνοεί αυτήν τη φιλοσοφία. Το ευρωπαϊκό στυλ που ο καθένας παίρνει το δικό του ορεκτικό και κυρίως δεν είναι κακό, αλλά είναι λίγο πιο μακριά από τις δικές μας συνήθειες.\nΘα ήταν ωραίο να υπάρχουν μαγαζιά με ωραίους μεζέδες και όχι αυτά τα τουριστικά, αποτυχημένα, με τα μιξ γκριλ των προψημένων υλικών. Θα έδειχνε πολλά για την κουλτούρα και τη φιλοσοφία μας. Πολλά μαγαζιά το αποφεύγουν αυτό, γιατί ένας μεζές χρειάζεται την ίδια δουλειά με τη δουλειά που χρειάζονται πέντε πιάτα. Αλλά θα ήταν όμορφο να ξεκινήσει μια ανάλογη προσπάθεια.\nΣτη Βαρκελώνη, όπου βρισκόμουν όταν ξεκίνησε η πανδημία, οι άνθρωποι έχουν τεράστια ανάγκη να μοιραστούν και να κάτσουν σε ένα τραπέζι απολαμβάνοντας τάπας. Αυτό τους λείπει και όχι τα μεγάλα εστιατόρια. Το ίδιο συμβαίνει και εδώ. Η αναβίωση του μεζέ θα σήμαινε ταυτόχρονα αναβίωση του κεφιού, της συντροφικότητας, της ζεστασιάς και όλων αυτών που χάναμε σιγά-σιγά και στερηθήκαμε εντελώς με την πανδημία».\nBalcony, Βεΐκου 1, Κουκάκι, 211 4118437\nΟ «Πανελλήνιος» μεζές του Χάρη Τζανή στην πόρτα του Delio Food Hub\nΓια τον Χάρη, ο μεζές είναι μια υπέροχη ευκαιρία να γευτείς όσο πιο πολλά προϊόντα μπορείς για να αισθανθείς την κουλτούρα και την ιστορία του τόπου μας. Φωτ.: Γιώργος Αδάμος/LIFO\nΓνωρίζει όσο κανένας άλλος τα ελληνικά προϊόντα και τους Έλληνες παραγωγούς σε όλη την επικράτεια και δεν σταματά να ανακαλύπτει νέες γεύσεις που προκύπτουν από τις προσπάθειες κάποιων μερακλήδων και κάποιων που σέβονται και πονούν την παράδοση και τη γαστρονομική ιστορία της χώρας μας. Στην delicatesseria του μπορεί κάποιος να δοκιμάσει ένα μενού με ελληνικές γεύσεις που θα λέγαμε ότι αποτελούν την πεμπτουσία ενός μεζέ, απλώς σερβίρονται με πιο αργό τρόπο, έτσι ώστε ο Χάρης να μπορεί να ενημερώνει για τα προϊόντα, να εξιστορεί την παράδοση που βρίσκεται πίσω τους και να επικοινωνεί σημαντικές πληροφορίες για τους παραγωγούς και το έργο τους.\nΓι’ αυτό και η επίσκεψη στο Delio δεν διαφέρει καθόλου από ένα γευστικό ταξίδι από τη μια άκρη της Ελλάδας έως την άλλη. Τον πετύχαμε μέσα σε μια δίνη δουλειάς, καθώς προμηθεύει πολλά γνωστά εστιατόρια και ξενοδοχεία με τα προϊόντα του και το άνοιγμα της εστίασης έχει φέρει μαζί του έναν δημιουργικό πανικό.\nΟ μεζές που μας έφτιαξε, όμως, ήταν καθόλα μελετημένος και προσεγμένος. Chutney τομάτα και μήλο της Jukeros μαζί με chutney αγγούρι της Pandora Gaia, πολύτιμο νούμπουλο, το Κερκυραϊκό αλλαντικό από χοιρινό κρέας που αρχίζει να γίνεται ευρέως γνωστό, ελιές Αλμάδες και Πράσινες Χαλκιδικής μαζί με ελιές Καλαμών, καλαθάκι ΠΟΠ Λήμνου του Σταφυλή, αγιορείτικη, καπνιστή μελιτζανοσαλάτα, γαύρος μαρινάτος Λήμνου, σπάνια και πεντανόστιμη φουσκοσαλάτα, οκτάσπορο κράκερ, ντολμαδάκια χειροποίητα, κριτσίνι μπουκιά με ηλιόσπορο και, φυσικά, ούζο Μυτιλήνης, όπως πρέπει να έχει δίπλα του κάθε μεζές που έχει διάθεση να σε γλυκάνει, να σε χαλαρώσει και να σε κάνει να δεις και πάλι την όμορφη πλευρά των πραγμάτων.\nΓια τον Χάρη, ο μεζές είναι μια υπέροχη ευκαιρία να γευτείς όσο πιο πολλά προϊόντα μπορείς για να αισθανθείς την κουλτούρα και την ιστορία του τόπου μας. Κανένας μεζές δεν είναι εύκολος και κανένας δεν είναι δύσκολος εφόσον υπάρχουν, σήμερα, προϊόντα που φτιάχνονται με αγάπη και τα πιο αγνά υλικά. Γιατί ο μεζές είναι αγάπη, αλλά αυτό το ξέρουμε όλοι μας.\nΟ μεζές που μας έφτιαξε, όμως, ήταν καθόλα μελετημένος και προσεγμένος. Φωτ.: Γιώργος Αδάμος/LIFO\nDelio Food Hub, Ορλώφ 7, Κουκάκι, 210 9223988


Τα παρατσούκλια των κατοίκων της Θεσσαλίας: Τυριά, κουνάβια και Σακαφλιάδες - ILARISSA.GR\nΑρχική Νέα Θεσσαλία Τα παρατσούκλια των κατοίκων της Θεσσαλίας: Τυριά, κουνάβια και Σακαφλιάδες\nΤα παρατσούκλια των κατοίκων της Θεσσαλίας: Τυριά, κουνάβια και Σακαφλιάδες\nΩς λαός, έχουμε μια ροπή στη δημιουργία νέων λέξεων οι οποίες εξυπηρετούν τις επικοινωνιακές μας ανάγκες. Ως Θεσσαλοί δημιουργήσαμε ολόκληρη διάλεκτο, που στα αυτιά των μη μυημένων, μοιάζει με διάλεκτο Ουρούκ Χάι.\nΠαρ’ όλα αυτά, η φαντασία είναι χαρακτηριστικό μας γνώρισμα και κάπως έτσι όλοι οι κάτοικοι της Θεσσαλίας απέκτησαν παρατσούκλια, τα οποία μαρτυρούν από ποια πόλη κατάγονται.\nΟι Λαρισαίοι είναι τυρογαλάδες, τυριά και… πλατύποδες. Τα δύο πρώτα, είναι γνωστά και έχουν χρησιμοποιηθεί ουκ ολίγες φορές σε γηπεδικές συγκρούσεις με γειτονική πόλη και όχι μόνο. Το πλατύποδες από την άλλη, δεν είναι ευρέως διαδεδομένο αλλά βασίζεται στο ότι η Λάρισα είναι πεδινή πόλη και έτσι τα πόδια μας γίνονται πλατιά, λόγω του εδάφους, χωρίς καμάρα στο πέλμα. Δεν γνωρίζω κατά πόσο στέκει το επιχείρημα, αλλά μπορούμε να μαζευτούμε μια μέρα στη Κεντρική Πλατεία και να δούμε τις πατούσες μας!\nΤο αντίπαλο δέος, οι Βολιώτες, είναι κουνάβια και Αυστριακοί. Το πρώτο προσωνύμιο είναι αποτέλεσμα γηπεδικού αναβρασμού, όπως και στην περίπτωση της Λάρισας, αλλά το δεύτερο έχει ιστορική βάση. Με την συνθήκη του Κιουτσούκ-Καϊναρτζή, δόθηκε στα ελληνικά πλοία το δικαίωμα να εμπορεύονται, είτε με την ρώσικη, είτε με την αυστριακή σημαία. Ενώ όλοι διάλεξαν τη ρώσικη (λόγω θρησκείας) οι Βολιώτες διάλεξαν την αυστριακή και ξέμειναν με το παρατσούκλι.\nΣτα Τρίκαλα, στα δυο στενά σκοτώσανε τον Σακαφλιά, αρά οι αγαπημένοι μας Τρικαλινοί ονομάζονται και Σακαφλιάδες. Ο Σακαφλιάς, έγινε γνωστός μέσα από την φωνή του Βασίλη Τσιτσάνη και φαίνεται πως ήταν πολύ ωραίος άντρας και γνωστό κουτσαβάκι της περιοχής του Θησείου στην Αθήνα. Ο Σακαφλιάς καταβυθίστηκε στο περιθώριο ως μαστροπός και μικροκακοποιός. Το 1926, σε ηλικία 27 ετών, συνελήφθη, καταδικάστηκε και μεταφέρθηκε στις φυλακές Τρικάλων. Σύμφωνα με τον αστικό μύθο, ο Σακαφλιάς, είχε διαφορές μέσα στην φυλακή με έναν ηλικιωμένο συγκρατούμενο του, ο οποίος σύμφωνα με τις διαδικασίες της εποχής, ήλεγχε το σωφρονιστικό κατάστημα. Έτσι, μετά από έναν καυγά, ο αρχηγός της φυλακής, ο Αυλωνίτσης με το όνομα, θέλησε να εκδικηθεί τον Σακαφλιά και τον κάλεσε στα δυο στενά, στο πλυσταριό της φυλακής δηλαδή, για να του τηγανίσει ψαράκι και να αφήσουν πίσω τις διαφορές τους. Ο Αυλωνίτσης, είχε πριονίσει ωστόσο το χερούλι του τηγανιού μετατρέποντάς το σε φονικό όπλο. Μόλις εμφανίστηκε ο ανυποψίαστος Σακαφλιάς, του επιτέθηκε πισώπλατα με απανωτές μαχαιριές και εκείνος ξεψύχησε επιτόπου.\nΓια τους έτερους, πολύ ήσυχους γείτονες μας, τους Καρδιτσιώτες, βρήκα μόνο ένα παρατσούκλι το οποίο έχει σχέση με την καταγωγή τους. Καραγκούνηδες λοιπόν, οι κάτοικοι της Καρδίτσας. Η Νέα Ελληνική Εγκυκλοπαίδεια, Χάρη Πάτση, τ. 15, στο λήμμα Καραγκούνης, αναφέρει τα εξής: «Συνήθως στον πληθυντικό οι Καραγκούνηδες. Έλληνες πεδινοί γεωργοί, κάτοικοι της Θεσσαλίας, σε αντίθεση με τους Κουτσοβλάχους και Σαρακατσαναίους. Οι Καραγκούνηδες αποτελούν πληθυσμιακές ομάδες πεδινών περιοχών της Θεσσαλίας, Ηπείρου και Ακαρνανίας και είναι απόγονοι πιθανώς των αρχαίων Θεσσαλών Πενεστών. Η εθνολογική διάκριση των ομάδων αυτών εμφανίστηκε στους τελευταίους αιώνες και ονομάστηκαν έτσι από τη σύνθεση των λέξεων κάρα και γκούνα (μαύρη γούνα) ή από τις λέξεις κάρα και Γιουνάν (μαύρος Έλληνας). Στην Ήπειρο ως Καραγκούνηδες χαρακτηρίζονται οι νομάδες, ποιμένες και ιδιαίτερα οι Αρβανιτόβλαχοι. Γενικά όμως Καραγκούνηδες ονομάζονται οι άνθρωποι της υπαίθρου. Στην Ακαρνανία φέρονται ως Καραγκούνηδες οι κάτοικοι των χωριών Γουριώτισσας, Παλαιμενάνης, Αγραμπέλου, Οχθίων και Στράτου. Γενικότερα πρόκειται για ανθρώπους που είναι ολιγαρκείς, επιδέξιοι ιππείς και καλοί πεζοπόροι. Οι Καραγκούνηδες ήσαν αρχικά ακτήμονες και ως το 1910 εργάζονταν υπό συνθήκες δουλοπαροικίας».\nΠροηγούμενο άρθροΧάρτης: Πώς λένε την Ελλάδα στο εξωτερικό


mamagea / Urban Evolution / Seed-bombing Lab: Ελάτε να φτιάξουμε σπορο-βόμβες!\nSeed-bombing Lab: Ελάτε να φτιάξουμε σπορο-βόμβες!\nΕίσαι νέος ή νέα 18 μέχρι 30 ετών; Σε απασχολεί η κλιματική αλλαγή και η προστασία του περιβάλλοντος; Σου αρέσει η επαφή με τη φύση; Αν η απάντηση σε όλα αυτά είναι ναι, τότε δήλωσε συμμετοχή στο εργαστήριο #ClimateofChange Seed-bombing Lab, που ετοιμάζει η Περιβαλλοντική Οργάνωση Μαμαγαία σε συνεργασία με την ActionAid!\nTo #ClimateofChange Seed-bombing Lab είναι ένα διαδραστικό εργαστήριο για νέους και νέες με διάθεση ακτιβιστικής δράσης και έχει ως στόχο να συμβάλλει στην επικοινωνία και την ευαισθητοποίηση γύρω από το θέμα της κλιματικής δικαιοσύνης. Στο εργαστήριο θα φτιάξουμε Seed bombs ή αλλιώς σπορο-βόμβες, δηλαδή μπάλες από πηλό και χώμα που περιέχουν σπόρους φυτά που προσφέρουν όφελος στη βιοποικιλότητα. Παράλληλα, θα μιλήσουμε για την αστική αειφορία (ή αλλιώς βιωσιμότητα) και τις δράσεις που μπορούμε να αναλάβουμε για την αντιμετώπιση της κλιματικής αλλαγής.\nΤο εργαστήριο θα πραγματοποιηθεί το Σάββατο 7 Μαΐου 2022, 10:00-16:00, στα Βασιλικά Θεσσαλονίκης και είναι ανοιχτό σε όλους και όλες. Η μεταφορά θα είναι δωρεάν, με δικό μας πούλμαν και θα γίνει τηρώντας όλα τα υγειονομικά μέτρα ασφαλείας, (χρειάζεται πιστοποιητικό εμβολιασμού ή rapid test 2 ημερών ή μοριακό τεστ 3 ημερών ή πιστοποιητικό νόσησης).\nΓια την συμμετοχή σου δεν απαιτούνται ειδικές δεξιότητες, καθώς το εργαστήριο βασίζεται στην αρχή διαμοιρασμού της γνώσης (peer2peer).\nΚρατήσεις θέσεων στη φόρμα συμμετοχής εδώ.\nΕπειδή οι θέσεις μας είναι περιορισμένες, θα τηρηθεί σειρά προτεραιότητας. Θα δοθούν βεβαιώσεις συμμετοχής.\nΤο εργαστήριο πραγματοποιείται στο πλαίσιο της πανευρωπαϊκής καμπάνιας #ClimateofChange με στόχο την κλιματική δικαιοσύνη.


Νέα Porsche Panamera με κινητήρες έως 550 ίππων (+video) - AutoGreekNews\nΑρχική » Νέα Porsche Panamera με κινητήρες έως 550 ίππων (+video)\nΝέα Porsche Panamera με κινητήρες έως 550 ίππων (+video)\nΤη νέα, δεύτερης γενιάς Panamera παρουσίασε η Porsche, η οποία μοιάζει σαν μια φυσική εξέλιξη της πρώτης Panamera που παρουσιάστηκε για πρώτη φορά το 2009 και ανανεώθηκε το 2013, ενώ υιοθετεί στοιχεία και από την Panamera Sport Turismo.\nΕξωτερικά διατήρησε την γνώριμη «σιλουέτα» με το χαμηλό ρύγχος και την έντονα καμπύλη οροφή, ενώ πιο σημαντικές αλλαγές συναντώνται στο πίσω πιο κομψό και δυναμικό άκρο, όπου στην προέκταση του παρμπρίζ «κρύβεται» μια πτυσσόμενη αεροτομή. Επίσης, τα φωτιστικά σώματα έγιναν πιο λεπτά και παραλληλόγραμμα, μοιάζοντας με τα αντίστοιχα της 911.\nΑπό πλευράς διαστάσεων, η νέα Panamera μεγάλωσε και έχει μήκος 5.049 χλστ. (+34 χλστ.), πλάτος 1.937 χλστ. (+6 χλστ.), ύψος 1.423 χλστ. (+5 χλστ.) και μεταξόνιο 2.950 χλστ. (+30 χλστ.). Συνολικά δείχνει σαφώς πιο δυναμική αλλά και καλοσχεδιασμένη από την προγενέστερη Panamera, αλλά και ακόμα πιο επιβλητική. Εντυπωσιακά είναι τα LED φωτιστικά σώματα, που ενισχύουν την επιθετική όψη του μεγάλου τετράθυρου κουπέ αυτοκινήτου, όπως και οι τονισμένοι θόλοι των τροχών για να χωρέσουν οι 19 ιντσών ζάντες στις εκδόσεις 4S/4S Diesel, οι 20 ιντσών στην Turbo και οι προαιρετικές 21 ιντσών.\nΠιο κομψό, σύγχρονο και υψηλής τεχνολογίας και πολυτέλειας είναι και το εσωτερικό της νέας Panamera. Οι ευθείες, οι επίπεδες επιφάνειες και τα παραλληλόγραμμα σχήματα αποτελούν και εδώ βασικά αισθητικά γνωρίσματα. Κυρίαρχα στοιχεία αποτελούν το σπορ τιμόνι, ο πίνακας οργάνων με τους τεμνόμενους κύκλους και η μεγάλη οριζόντια τοποθετημένη οθόνη των 12,3 ιντσών του συστήματος πολυμέσων. Σημαντικά βελτιωμένη είναι παράλληλα η εργονομία της κεντρικής κονσόλας, στην οποία μειώθηκαν δραστικά τα πολλά χειριστήρια που υπήρχαν στην προηγούμενη Panamera. Επιπλέον, οι πίσω επιβάτες έχουν στη διάθεσή τους ένα πίνακα ελέγχου αφής διαφόρων λειτουργιών, όπως για τον χειρισμό του κλιματισμού και του συστήματος infotainment. Παρά τον σπορ χαρακτήρα της, προσφέρει μεγάλες ανέσεις σε έως 4 επιβάτες και χώρο αποσκευών από 495 έως 1.304 λίτρα.\nΓια την κίνηση της νέας Panamera υπάρχουν νέα V6 και V8 μηχανικά σύνολα βενζίνης και πετρελαίου, ισχύος έως 550 ίππων. Μάλιστα οι υπερσυμπιεστές είναι ενσωματωμένοι κεντρικά στους κυλίνδρους, επιτρέποντας πιο συμπαγής κινητήρες και χαμηλότερη θέση τοποθέτησης. Η πιο δυνατή Panamera Turbo εφοδιάζεται με 4.0 λτ. V8 κινητήρα απόδοσης 550 ίππων στις 5.750 σ.α.λ. και 770 Nm ροπής μεταξύ 1.960 και 4.500 σ.α.λ. Από 0-100 χλμ./ώρα επιταχύνει σε μόλις 3,8 δλ. ή σε 3,6 δλ. με το Sport Chrono Package, ενώ η τελική ταχύτητα φτάνει τα 306 χλμ./ώρα. Η Porsche ανακοινώνει κατανάλωση 9,3 λτ./100 χλμ. (1,1 λτ./100 χλμ. λιγότερο από την προγενέστερη) και εκπομπές CO2 στα 212 γρ./χλμ.\nΗ Panamera 4S τροφοδοτείται με 2.9 λτ. V6 biturbo κινητήρα απόδοσης 440 ίππων και 550 Nm ροπής, επιτρέποντας επιτάχυνση από 0-100 χλμ./ώρα σε 4,4 δλ. (4,2 δλ. με το Sport Chrono Package) και τελική ταχύτητα 289 χλμ./ώρα. Η κατανάλωση είναι στα 8,1 λτ./100 χλμ. και οι εκπομπές CO2 στα 184 γρ./χλμ.\nΓια πρώτη φορά η Panamera λανσάρεται με ένα νέο V8 diesel κινητήρα σε συνδυασμό με τετρακίνηση. Πρόκειται για την Panamera 4S Diesel με απόδοση 422 ίππων και 850 Nm ροπής από τις 1.000 σ.α.λ. (!), η οποία επιταχύνει από 0-100 χλμ./ώρα σε 4,5 δλ. (4,3 δλ. με το Sport Chrono Package), η τελική ταχύτητα φτάνει τα 285 χλμ./ώρα, η κατανάλωση είναι στα 6,7 λτ./100 χλμ. και οι εκπομπές CO2 στα 176 γρ./χλμ.\nΤέλος, η νέα Panamera είναι ήδη διαθέσιμη προς παραγγελίες, ενώ στους ντίλερ θα διατεθεί στις 5 Νοεμβρίου. Οι τιμές στη Γερμανία ξεκινούν από 113.027 ευρώ για την Panamera 4S, η Panamera 4S Diesel ξεκινά από 116.954 και η Panamera Turbo από 153.011 ευρώ.\nΠαρακολουθείστε παρακάτω και το βίντεο από τη νέα Porsche Panamera:\nTags: Porsche Cayenne Porsche 911 Porsche Panamera\nLada Vesta Sport εμπνευσμένο από το αγωνιστικό Vesta WTCC Αλλαγές σε επιδόματα – παροχές στο δημόσιο


Πες "αντίο" στην αφυδατωμένη επιδερμίδα | 33 derma clinic\nΠες "αντίο" στην αφυδατωμένη επιδερμίδα\nόπως δημοσιεύθηκε στο Cosmo.gr\nΚάθε φθινόπωρο αντικρίζουμε στον καθρέφτη τραχιά, θαμπή και αφυδατωμένη επιδερμίδα. Μην ανησυχείτε, είναι φυσιολογικό, όπως μας εξήγησε η δερματολόγος μας, MD Ευγενία Καλογεροπούλου της 33 Derma Clinic.\n"Οι περιβαλλοντικοί παράγοντες και κυρίως η ζέστη, η εφίδρωση και η επίδραση της έντονης ηλιακής ακτινοβολίας όλο το καλοκαίρι "κουράζουν" το δέρμα μας και του στερούν τη λαμπερή του διάφανη όψη".\nΕυτυχώς, μας αποκάλυψε και τους 5 πιο απλούς και αποτελεσματικούς τρόπους για να το επαναφέρουμε. Γιατί ο μουντός καιρός δεν χρειάζεται να σημαίνει και μουντό προσωπάκι.\nΠίνετε καθημερινά 1,5 με 2 λίτρα νερό. Ως γνωστόν ο οργανισμός μας αποτελείται κατά το μεγαλύτερο μέρος του από νερό. Το καλοκαίρι, λόγω θερμοκρασίας και εφίδρωσης, τα αποθέματα μειώνονται με αποτέλεσμα το δέρμα μας, το μεγαλύτερο όργανο του ανθρώπινου σώματος που δέχεται και την επίδραση του ηλίου, να καταπονείται και να δείχνει θαμπό κουρασμένο και ξηρό. Σίγουρα η πρόσληψη νερού, είτε απευθείας είτε μέσω των τροφών, βοηθά σημαντικά στην αποκατάσταση της ενυδάτωσης.\nΧρησιμοποιείστε προϊόντα καθαρισμού είτε σε υγρή μορφή με βρώμη που καταπραΰνει το ερεθισμένο δέρμα, είτε σε μορφή νερού για πολύ ευαίσθητα δέρματα, είτε ακόμη σε μορφή γαλακτώματος για ακόμη καλύτερη ενυδάτωση.\nΑπομακρύνετε τα νεκρά κύτταρα με peelings μια με δυο φορές την εβδομάδα. Έτσι πετυχαίνετε βαθύτερο καθαρισμό, το δέρμα αναζωογονείται και μπορεί να δεχθεί αποτελεσματικότερα την ενυδάτωση που θα ακολουθήσει. Προτιμήστε, ωστόσο, peelings με μικρόκοκκους που δεν ερεθίζουν και δεν προκαλούν έντονη ερυθρότητα.\nΘαυματουργή ειδικά αυτή τη μεταβατική περίοδο από το καλοκαίρι στο χειμώνα που χρειαζόμαστε μια εντατική φροντίδα. Διεγείρει και ενισχύει την παραγωγή κολλαγόνου, επαναδομεί και ανανεώνει την επιδερμίδα, προσφέρει αντιοξειδωτική δράση και προλαμβάνει τη φωτογήρανση, ενώ χαρίζει στο πρόσωπο μοναδική λάμψη. Χρησιμοποιείται μόνο βράδυ, ενώ το πρωί απαιτείται καθαρισμός και οπωσδήποτε αντηλιακή προστασία. Τα αποτελέσματα της είναι εξαιρετικά.\nΦροντίστε το δέρμα σας με μια καλή κρέμα ενυδάτωσης προκειμένου να χαρίσετε στην επιδερμίδα σας τη χαμένη λάμψη και φρεσκάδα. Τα προβιοτικά έχουν κάνει δυναμική εμφάνιση σε προϊόντα ενυδάτωσης με στόχο την ενίσχυση της φυσιολογικής άμυνας του δέρματος, την αντιοξειδωτική δράση και βέβαια την ενυδάτωση. Πρόσθετα, το υαλουρονικό οξύ βοηθά σε πολύ μεγάλο βαθμό την αποκατάσταση της χαμένης λάμψης μια και έχει τη δυνατότητα να απορροφά νερό 1000 φορές πολλαπλάσιο του βάρους του. Ο συνδυασμός των παραπάνω αποτελεί ένα σημαντικό όπλο στην απόκτηση υπέροχης, υγιούς, νεανικής επιδερμίδας.\nEXTRA TIP: Για τις ανυπόμονες που θέλουν άμεσα αποτελέσματα, προτείνουμε μια σύντομη συνεδρία στο ιατρείο για εφαρμογή με τη μέθοδο Dermapen του κατάλληλου εξατομικευμένου στις ανάγκες σας cocktail βιταμινών, αντιοξειδωτικών και ενυδατικών στοιχείων που θα κάνει το πρόσωπό σας να δείχνει απίστευτα λαμπερό και υγιές από την πρώτη κιόλας εφαρμογή.


Η ''ΒΑΛΥΡΑ'' ΤΗΣ ΙΘΩΜΗΣ: Η ανεξήγητη μορφή «καλόγριας» δίπλα στο Εικόνισμα της Μεγαλόχαρης της Τήνου!\nTo γύρο του διαδικτύου κάνει η παραπάνω φωτογραφία, που δημοσίευσε στο Facebοok o χρήστης Marvel Velmar και απεικονίζει μια περίεργη σκιά δίπλα στο Εικόνισμα της Μεγαλόχαρης της Τήνου.\nΤο “pentapostagma.gr” επικοινώνησε με τον εν λόγω χρήστη, καθώς και με το νυχτοφύλακα, ο οποίος είχε βάρδια την ώρα που το κλειστό κύκλωμα κάμερας κατέγραψε την περίεργη αυτή εικόνα. Ο ίδιος δεν επιθυμεί τη δημοσιοποίηση των στοιχείων του, τα οποία έχουμε στη διάθεση μας, λόγω του ότι είναι εποχικός υπάλληλος και οι καιροί είναι ήδη αρκετά δύσκολοι με την ανεργία που μαστίζει τη χώρα.\nΣύμφωνα λοιπόν με τις μαρτυρίες, το περιστατικό έγινε τη Δευτέρα 15 Δεκεμβρίου, στις 23.30 το βράδυ, κατά τη μεγάλη εορτή της Δευτέρας Ευρέσεως της Εικόνας της Παναγίας και το κατέγραψε κλειστό κύκλωμα κάμερας. Διαβάστε περισσότερα »


E-RODIOS: Η περίεργη περίπτωση του νησιού Χανς\nΓιατί η Δανία και ο Καναδάς αφήνουν μπουκάλια αλκοόλ σε αυτό το ξερονήσι; Στον παγωμένο Βόρειο Ατλαντικό Ωκεανό, υπάρχει ένα νησί που ονομάζεται....\nΧανς και έχει έκταση 1,2 τετραγωνικά χιλιόμετρα.\nΤο νησί Χανς βρίσκεται στη μέση του στενού Nares Strait, το οποίο χωρίζει τον Καναδά από την Γροιλανδία. Η Γροιλανδία, αν δεν το ξέρατε ήδη, είναι μια περιοχή που ανήκει στη Δανία.\nΑπό το 1930, υπάρχει μια διαμάχη μεταξύ των κυβερνήσεων των δύο χωρών, Καναδά και Δανίας, για το σε ποιον ανήκει το μικρό και άγονο νησί στη μέση του πουθενά.\nΒλέπετε, ο διεθνής νόμος, που είναι απλά μια επίσημη ονομασία για τον Κώδικα των Πειρατών, ορίζει πως όλες οι χώρες έχουν το δικαίωμα να διεκδικήσουν οποιοδήποτε κομμάτι γης, εάν αυτό βρίσκεται μέσα σε απόσταση 12 μιλίων (περίπου 19 χιλιόμετρα) από την ακτή.\nΑπό τη στιγμή που το στενό Nares Strait έχει πλάτος μόλις 22 μίλια (περίπου 35 χιλιόμετρα), το νησί Χανς βρίσκεται μέσα στο όρια διεκδίκησης και των δύο χωρών.\nΟπότε, σε ποιον ανήκει πραγματικά το νησί; Η αλήθεια είναι πως το νησί αυτό βρισκόταν υπό την δικαιοδοσία της Δανίας, με απόφαση του Διαρκούς Δικαστηρίου Διεθνούς Δικαιοσύνης της Κοινωνίας των Εθνών το 1933.\nΩστόσο, λίγο αργότερα, η Κοινωνία των Εθνών καταργήθηκε, πράγμα που τους έκανε να μετανιώσουν την απόφαση να ονομάσουν το Δικαστήριο Διεθνής Δικαιοσύνης... Διαρκές. Όπως και να'χει, η Κοινωνία των Εθνών αντικαταστάθηκε από τα Ηνωμένα Έθνη.\nΜετά από αυτή την αλλαγή, η διεκδίκηση της Δανίας είχε ξεχαστεί σχεδόν από όλους, αφού η απόφαση του Δικαστηρίου δεν είχε πλέον καμία βαρύτητα. Έτσι, ο Καναδάς είπε στη Δανία να κρατήσει τα χέρια της μακριά από το νησί Χανς, με αποτέλεσμα να ξεκινήσει μια διαμάχη που κρατάει μέχρι και σήμερα.\nΕυτυχώς, ο Καναδάς και η Δανία είναι σχετικά ειρηνικές χώρες και αυτή η μακροχρόνια φιλονικία έχει στις μέρες μας περισσότερο χιουμοριστικό χαρακτήρα. Το 1984, ο Υπουργός Υποθέσεων της Γροιλανδίας επισκέφτηκε το νησί Χανς και τοποθέτησε εκεί μια δανική σημαία. Κάτω από τη σημαία άφησε ένα μπουκάλι μπράντι και ένα σημείωμα που έγραφε "Καλώς ήρθατε στο Δανικό Νησί". Αυτό αποτέλεσε την έναρξη του λεγόμενου "πολέμου των ουίσκι" ανάμεσα στα δύο έθνη.\nΑπό εκείνη την ημέρα, οι στρατοί των δύο αυτών χωρών επισκέπτονται ανά τυχαία χρονικά διαστήματα το νησί Χανς και αντικαθιστούν την σημαία της χώρας που βρισκόταν εκεί τελευταία με την δική τους, καθώς αφήνουν, επίσης, και ένα μπουκάλι ουίσκι μαζί με ένα σημείωμα που λέει "Καλώς ήρθατε στον Καναδά" ή "Καλώς ήρθατε στη Δανία" αντίστοιχα.\nΟ Δανός πρέσβης, Πίτερ Γιένσεν, είπε πως κάθε φορά που οι Δανοί επισκέπτονται το νησί, αφήνουν ένα μπουκάλι Schnapps, ενώ οι Καναδοί αφήνουν με τη σειρά τους ένα μπουκάλι Canadian Club.\nΌλη αυτή η διαμάχη για ένα άγονο κομμάτι γης μπορεί να μοιάζει λίγο χαζή, αλλά είναι σίγουρα πιο αστεία από τις πυρηνικές απειλές των άλλων κρατών.\nΩστόσο, οι Καναδοί και οι Δανοί αναγνωρίζουν πως αυτό το αστείο δεν πρόκειται να κρατήσει για πάντα και ομολογούν πως το παγωμένο ξερονήσι στη μέση του πουθενά θα μπορούσε να μετατρέψει μια μέρα αυτή την φιλική διαφωνία σε κάτι πιο σοβαρό.\nΣτις μέρες μας υπάρχουν σχέδια για να μπορούν να έχουν εξουσία στο νησί Χανς και οι δύο χώρες συλλογικά.\nΕτικέτες Εθνικά, Ευρ. Ένωση, Παράξενα


ΔΕΙΤΕ ΤΟ ΣΟΚΑΡΙΣΤΙΚΟ ΑΤΥΧΗΜΑ ΜΙΑΣ Α45 ΑΜG ΣΕ ΚΟΝΤΡΕΣ (VIDEO) – carzine.gr\nΔΕΙΤΕ ΤΟ ΣΟΚΑΡΙΣΤΙΚΟ ΑΤΥΧΗΜΑ ΜΙΑΣ Α45 ΑΜG ΣΕ ΚΟΝΤΡΕΣ (VIDEO)\nΤο περιστατικό συνέβηκε στην Κολομβία, σε ένα τούνελ της πόλης Κάλι στα νότια της χώρας. Εκεί όπως βλέπουμε μία ομάδα από αυτοκίνητα ξεκινούν μία κόντρα σε ώρα που δεν υπάρχει κίνηση και με τον δρόμο ανοιχτό.\nΤα αυτοκίνητα που διαγωνίζονται αρχίζουν να αναπτύσσουν υπερβολική ταχύτητα και να απομακρύνονται. Όμως για έναν από αυτούς, στο τιμόνι μιας Mercedes A45 ΑΜG τα πράγματα δεν εξελίχθηκαν όπως θα περίμενε.\nΌπως βλέπουμε από την κάμερα ενός από τα αυτοκίνητα που ακολουθούσαν αλλά και την κάμερα ασφαλείας του τούνελ, στην έξοδο της στροφής χάνει τον έλεγχο και πέφτει με δύναμη στον τοίχο. Στην συνέχεια ανατρέπεται και χτυπά με δύναμη πάνω στις μπαριέρες.\nΠαρά το ότι η έξοδος συμβαίνει με πολλά χιλιόμετρα, όπως μας πληροφορούν τα τοπικά μέσα δεν υπήρξαν θύματα, παρά μόνο τραυματισμός του οδηγού και του συνεπιβάτη της Mercedes. Οι οποίοι προφανώς θα σκεφτεί διπλά και τριπλά για να βρεθεί ξανά σε μία τέτοια κόντρα.\nΣε αυτό το άρθρο:Mercedes AMG 45, Κολομβία, Κόντρες\nTΑ ΠΙΟ «ΚΑΚΑ» ΜΟΝΤΕΛΑ ΤΗΣ ΓΕΝΕΥΗΣ\nΠΕΤΑΝΕ ΤΑ HONDA; Η ΑΠΑΝΤΗΣΗ ΣΤΟ ΒΙΝΤΕΟ (VIDEO)


Σπίτι > Προϊόντα > Νέα παραγωγή\n(Σύνολο 0 Προϊόντα για Νέα παραγωγή)\nNignxia Hengfeng Textile Technology Co., Ltd. is one of the Νέα παραγωγή leading brands in China. It is the factory & supplier specializing in manufacturing Νέα παραγωγή. Offer high quality Νέα παραγωγή at a cheap wholesale price.\nΧονδρικό Νέα παραγωγή από την Κίνα, πρέπει να βρείτε φτηνές Νέα παραγωγή ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Νέα παραγωγή παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Νέα παραγωγή, Είμαστε 'll να σας απαντήσει ταχύτερα.


Ακμή στο πίσω μέρος: γιατί προκύπτουν και πώς να τα ξεφορτωθείτε; - Δίαιτες - 2022\nΣε ένα κλειστό κόμμι, ο σμηγματοειδής φελλός βρίσκεται στα βαθύτερα στρώματα του δέρματος και δεν έχει έξοδο, γι 'αυτό και μοιάζει με λευκή φυματίωση. Ο ανοικτός κωμικός είναι εντοπισμένος στο εγγύς τμήμα του πόρου του δέρματος, επομένως το περιεχόμενό του μπορεί να εκκενωθεί ανεξάρτητα έξω.\nορμονική ανισορροπία στο σώμα. Για παράδειγμα, κατά την εφηβεία σε εφήβους, αρχίζει η ορμονική αλλοίωση του σώματος, γεγονός που συμβάλλει στην εμφάνιση της ακμής. Επίσης, συχνά παρατηρούνται εξανθήματα στο πρόσωπο, στην πλάτη, στους ώμους και σε άλλες περιοχές του δέρματος των γυναικών κατά τη διάρκεια των περιόδων τους. Αν μιλάμε για τους άνδρες, τότε η επιθυμία τους να αποκτήσουν μυϊκή μάζα με τη βοήθεια αναβολικών ορμονών και πρωτεϊνών, δεν προκαλεί σπάνια κόκκινη ακμή στην πλάτη.\nακολουθήστε μια δίαιτα (εξαιρέστε τα ανθρακούχα και αλκοολούχα ποτά, γλυκά, τηγανητά, πικάντικα και λιπαρά τρόφιμα, fast food) από την καθημερινή διατροφή.\nΗ εσφαλμένη επιλογή φροντίδας μπορεί να προκαλέσει μια αρνητική αντίδραση του δέρματος: μια ακατάλληλη περιεκτικότητα σε λιπαρά και συνέπεια δημιουργούν ένα έδαφος αναπαραγωγής στην πίσω επιφάνεια για βακτήρια.\nΤο δέρμα της πλάτης, κυριολεκτικά γεμισμένο με αδένες, γίνεται πιο λιπαρό και καλύπτεται με πυκνή ακμή: ουλές, μάγισσες, φλύκταινες.\nΗ πιο σωστή απόφαση - για να εντοπίσει την αιτία και να θεραπεύσει την υποκείμενη ασθένεια, τότε ακμή στην πλάτη, ως ένα συνακόλουθο φαινόμενο, δεν θα ενοχλήσει πλέον τον ιδιοκτήτη της. Θα είναι χρήσιμο να σας υπενθυμίσω ότι δεν πρέπει να κάνετε αυτοδιάγνωση, υπάρχουν γιατροί για αυτό.\nΤο δέρμα ενός παιδιού μπορεί να αντιδράσει στα αλλεργιογόνα με ένα κόκκινο εξάνθημα, φουσκάλες και κηλίδες, όπως τρόφιμα, σκόνη, τρίχα ζώων, οικιακές χημικές ουσίες κ.ο.κ. Μετά την αφαίρεση του προβοκάτορα, λαμβάνοντας αντιισταμινικά, το εξάνθημα στο πίσω μέρος πρέπει να υποχωρήσει, αλλά το παιδί πρέπει ακόμα να παρουσιαστεί στον γιατρό για να εντοπίσει το αλλεργιογόνο και να αποτρέψει υποτροπές.\nΟ τρόπος ζωής των περισσότερων εκπροσώπων του ισχυρότερου φύλου απέχει πολύ από την υγιεινή: το άγχος και η έλλειψη ύπνου, το αλκοόλ και το κάπνισμα, το γρήγορο φαγητό, ο καφές και η σόδα τελικά τελειώνουν με ακμή στην πλάτη και στους ώμους.\nΓια να καθαρίσετε το δέρμα της πλάτης είναι χρήσιμο να κάνετε μπάνιο με θαλασσινό αλάτι, αρωματικά φυτά (χαμομήλι, φασκόμηλο), μπορείτε να κολυμπήσετε σε ένα αδύναμο διάλυμα υπερμαγγανικού καλίου.\nΤι να κάνετε αν βασανισμένα έλκη στο πίσω μέρος: από αυτά που προκύπτουν, και πώς να τα αντιμετωπίσετε\nΕίμαστε ευτυχείς στη νέα μας συνάντηση, αγαπητοί αναγνώστες! Το θέμα του θα είναι τα έλκη στο πίσω μέρος, οι λόγοι εμφάνισής τους και διάφοροι τρόποι εξάλειψης. Η ακμή στο πρόσωπο μπορεί να αφαιρεθεί γρήγορα, αλλά το εξάνθημα στην πλάτη και στους ώμους δεν μπορεί να ξεφορτωθεί τόσο εύκολα. Μπορεί να κρύβεται κάτω από τα ρούχα, αλλά εξακολουθεί να προκαλεί κάποια δυσφορία.\nΟι γυναίκες δεν επιτρέπεται να φορούν ανοιξιάτικα φορέματα και κορυφές και οι άνδρες αμηχανία να εμφανίζονται στο γυμναστήριο ή στην πισίνα. Μετά το έγκαυμα έρχεται έξω, υπάρχουν άσχημες κόκκινες κηλίδες και ανοιχτές πληγές που επουλώνονται για μεγάλο χρονικό διάστημα.\nΠοιες είναι οι αιτίες του πυώδους εξανθήματος στο πίσω μέρος, είναι δυνατόν να αποφευχθεί η εμφάνισή τους και πώς μπορεί να αντιμετωπιστεί το δέρμα; Ας καταλάβουμε αυτές τις ερωτήσεις λεπτομερώς.\nΠαράγοντες που προκαλούν την εμφάνιση ελκών στο δέρμα της πλάτης\nΟι συχνές αιτίες της πυώδους ακμής στο δέρμα της πλάτης και των ώμων περιλαμβάνουν:\nυπερβολική έκκριση σμήγματος από τους σμηγματογόνους αδένες, η οποία, σε συνδυασμό με βρωμιά και επιβλαβή βακτήρια, οδηγεί στην εξόντωση.\nπου φορούν τεχνητά υλικά που εμποδίζουν την ελεύθερη πρόσβαση του αέρα στο δέρμα (ως αποτέλεσμα, το σώμα συχνά ιδρώνει, το ιδρώτα αναμιγνύεται με το λίπος του δέρματος, φράζει τους πόρους και προκαλεί φλεγμονή των σμηγματογόνων αδένων).\nγενετική προδιάθεση (διάφορα ελαττώματα των πόρων, εμφανίζονται σε περίπου 10% των περιπτώσεων).\nορμονικές διαταραχές (κατά την εφηβεία, την εμμηνόπαυση κλπ.) ·\nτονίζει έντονα την αύξηση της παραγωγής ορισμένων ορμονών (η οποία επηρεάζει άμεσα τη λειτουργία των σμηγματογόνων αδένων) ·\nλάθος ξεφλούδισμα (τα χονδρό λειαντικά σωματίδια αφαιρούν όχι μόνο τα νεκρά κύτταρα του δέρματος, αλλά οδηγούν επίσης σε μικροτραύματα δημιουργώντας ευνοϊκές συνθήκες για την ανάπτυξη φλεγμονής).\nΜερικές φορές, αφού παρατηρήσαμε μια μικρή μάστιγα, προσπαθούμε ακόμα να την αποσπάσουμε. Απαγορεύεται αυστηρά να το κάνετε αυτό, καθώς η μηχανική πίεση και η απουσία προηγούμενης απολύμανσης των χεριών οδηγούν στο αντίθετο αποτέλεσμα. Ένα μικρό σπυράκι αναπτύσσεται σε μια πυώδη μεγάλη φούρνο.\nΜερικοί διατροφολόγοι πιστεύουν ότι η εμφάνιση ενός πυώδους εξανθήματος στην πλάτη οφείλεται σε υποσιτισμό. Αυτό ισχύει μόνο εν μέρει, καθώς τα λιπαρά, τα τηγανισμένα τρόφιμα, τα καπνιστά κρέατα, τα προϊόντα ζάχαρης και αλευριού, τα γρήγορα τρόφιμα προκαλούν ακμή σε όλο το σώμα και στο πρόσωπο.\nΗ αναθεώρηση της διατροφής υπέρ της υγιεινής διατροφής, καθώς και η αυξημένη φυσική δραστηριότητα θα αποτελέσουν πρόσθετα πλεονεκτήματα κατά τη θεραπεία των ελκών.\nΧαρακτηριστικά της κλασικής θεραπείας των ελκών στο σώμα\nΠρέπει να δώσω προσοχή στην κατάσταση της πλάτης, ή τα έλκη μπορούν να βγουν από τον εαυτό τους;\nΑλίμονο, είναι απαραίτητο να ξεκινήσει η θεραπεία τους το συντομότερο δυνατό. Εκτός από τη δευτερογενή μόλυνση και τον πόνο, η πυώδης ακμή μπορεί να οδηγήσει σε πιο σοβαρές συνέπειες (βράζει που απαιτούν χειρουργική απομάκρυνση, πυροδερμίτη, κλπ.).\nΗ θεραπεία θα πρέπει να λαμβάνει υπόψη την υψηλότερη πυκνότητα του δέρματος της πλάτης και των ώμων, σε σύγκριση με το δέρμα του προσώπου. Αν το μέτωπο, τα μάγουλα, το πηγούνι είναι ανοιχτά συνεχώς και παρέχεται δωρεάν πρόσβαση στον αέρα, τότε η πλάτη σχεδόν πάντα κρύβεται κάτω από τα ρούχα.\nΤο δέρμα βρίσκεται σε στενή επαφή με διάφορους ιστούς και οι πληγές επουλώνονται πολύ περισσότερο. Η πρόσβαση στα μεμονωμένα αποστήματα είναι περιορισμένη - πρέπει να αποφύγετε μπροστά από έναν καθρέφτη για να τα φτάσετε και να τα επεξεργαστείτε με αλοιφή ή γέλη.\nΗ αλοιφή του Βισνέφσκι και η αλοιφή ιχθυόλης θα βοηθήσουν τα τελικά φάρμακα. Και τα δύο προϊόντα έχουν απωστική οσμή, αλλά είναι επωφελείς:\nγρήγορα τραβώντας έξω?\nσυμβάλλουν στη σύσφιξη των πληγών.\nΞεκολλήστε το κόκκινο.\nΚόκκινες κουκίδες και κηλίδες που απομένουν μετά την απελευθέρωση του πύου μπορούν να υποβληθούν σε θεραπεία με αλοιφές λεβομεκόλης, στρεπτόκης ή synthomycin.\nΣτο σπίτι, όταν είναι δυνατόν να επιτραπεί η απορρόφηση της αλοιφής στο δέρμα, εφαρμόζεται με ομοιόμορφο στρώμα στην πληγείσα περιοχή για 15-20 λεπτά. Τα απομεινάρια των μέσων διαγράφουν μια χαρτοπετσέτα ή ένα βαμμένο ταμπόν.\nΤη νύχτα, οι αλοιφές μπορούν να εφαρμοστούν με την επάλειψη ενός παχέος στρώματος ελκών. Εφαρμόστε ένα επίδεσμο γάζας και στερεώστε το με ένα γύψο. Το πρωί, η γάζα αφαιρείται και το δέρμα πλένεται με φυτικό εκχύλισμα ή καθαρό νερό.\nΗ πάστα ψευδαργύρου και η θειική αλοιφή δίνουν επίσης καλή επίδραση στη θεραπεία των ελκών.\nΕάν, μετά τη χρήση αλοιφών, το δέρμα άρχισε να στεγνώνει και ξεφλουδίζει, υφίσταται επεξεργασία με ψεκασμό πανθενόλης.\nΓια να σκουπίσετε το δέρμα 2-3 φορές την ημέρα χρησιμοποιήστε:\n2% διάλυμα σαλικυλικού οξέος (στεγνώνει, απολυμαίνει, απολυμαίνει).\n3% διάλυμα υπεροξειδίου του υδρογόνου (απολυμαντικά).\nΓια επιτόπια θεραπεία, μπορείτε επίσης να χρησιμοποιήσετε έτοιμα παρασκευάσματα που έχουν σχεδιαστεί για την εξάλειψη της ακμής στο πρόσωπο (basiron, κλπ.).\nΚατά τη θεραπεία του πυώδους εξανθήματος στο πίσω μέρος, οι γιατροί συμβουλεύουν:\nκάντε ζεστά λουτρά 15 λεπτών με ένα αδύναμο διάλυμα υπερμαγγανικού καλίου, με ένα διάστημα 1-2 ημερών (αφού δεν σκουπίσετε το δέρμα, αλλά βρεθείτε λίγο με μια πετσέτα).\nΜη χρησιμοποιείτε σαμπουάν για τα μαλλιά αντί για τζελ για το ντους.\nΧρησιμοποιήστε μόνο φυσική σκληρή σκληρότητα μέσου καθαρισμού.\nαπορρίψτε φλούδες, ελαφρόπετρα, τρίβει με μεγάλα σωματίδια.\nκάνουν λιγότερο συχνές επισκέψεις στο σολάριουμ ή στην παραλία.\nαρνούνται να μασάζ (επαγγελματικά μέσα για να ζεσταθεί και να μαλακώσει το δέρμα επηρεάζουν αρνητικά τη φλεγμονή)?\nνα επιλέξετε μαζί με το γιατρό ένα σύμπλεγμα βιταμινών και μετάλλων.\nΟι γυναίκες θα πρέπει να εγκαταλείψουν τα σουτιέν και τις κορυφές με σκληρούς ιμάντες ώμου. Δεν τρίβουν μόνο το δέρμα, αλλά προκαλούν επίσης δευτερογενή φλεγμονή.\nΑντί της συνηθισμένης πηκτής ντους, μπορείτε να πλύνετε την πλάτη και τους ώμους σας με σαπούνι πίσσας. Δεν βοηθά μόνο να καθαρίσει σωστά το δέρμα από την υπερβολική βρωμιά και το λιπαρό λίπος, αλλά και στεγνώνει ώριμη ακμή.\nΜια από τις πιο συνηθισμένες λαϊκές θεραπείες είναι τα μπάνια με φυτικά αφέψημα:\nδρυς φλοιός (για ξήρανση και εξάλειψη της φλεγμονής στο δέρμα)?\nφονάντι (για απολύμανση και επούλωση τραυμάτων).\nχαμομήλι (για την ελάφρυνση του ερεθισμού, ερυθρότητα, επιτάχυνση της αναγέννησης)?\nδιαδοχή (για να αυξήσει τον τόνο, να μειώσει τη φλεγμονή).\nΑυτά εναλλάσσονται με λουτρά με την προσθήκη θαλάσσιου αλατιού. Αλλά το αλάτι πρέπει να λαμβάνεται καθαρό, χωρίς τεχνητά χρώματα ή συντηρητικά.\nΠολλές φορές την εβδομάδα εφαρμόζονται μάσκες στο προβληματικό δέρμα της πλάτης:\nαπό μπλε ή λευκό πηλό?\nΟ πηλός απομακρύνει καλά τα σκοτεινά σημεία και τις ουλές στη θέση των ελκών. Ωστόσο, ένα σπυράκι ωρίμανσης δεν μπορεί να λιπαίνεται από αυτό, καθώς η φλεγμονή μπορεί να φτάσει βαθιά στο δέρμα.\nΓια τη θεραπεία των ελκών που χρησιμοποιούνται σπιτικά talkers, που παρασκευάζονται με βάση τα δισκία Trichopol, streptotsida, ασπιρίνη ή χλωραμφενικόλη. Εδώ είναι μια από τις κοινές συνταγές για τις οποίες θα χρειαστείτε:\n4 ταμπλέτες κανονικής ασπιρίνης.\n4 δισκία παρακεταμόλης.\n40 ml αλκοόλης από καλέντουλα.\nΤα δισκία συνθλίβονται σε σκόνη, στη συνέχεια όλα τα συστατικά αναμειγνύονται και αφήνονται να εγχυθούν για 1 ημέρα. Το προκύπτον μίγμα σκουπίζει το κατεστραμμένο δέρμα 1-2 φορές την ημέρα, ανακινώντας προσεκτικά πριν από κάθε χρήση. Είναι αδύνατο να χρησιμοποιήσετε έναν συνομιλητή για επιδέσμους και κομπρέσες!\nΕάν αποφασίσετε να χρησιμοποιήσετε τον ομιλητή, φροντίστε για την υψηλής ποιότητας ενυδάτωση του πίσω δέρματος. Ενυδατική κρέμα εφαρμόζεται μετά το σκούπισμα του δέρματος πριν πάτε για ύπνο.\nΕλπίζουμε ότι μεταξύ των περιγραφόμενων μεθόδων θεραπείας των ελκών στο πίσω μέρος θα βρείτε το καλύτερο για τον εαυτό σας, αγαπητοί αναγνώστες.\nΘυμηθείτε, εάν δεν υπάρχουν θετικά αποτελέσματα μετά τη δοκιμή πολλών διαφορετικών προϊόντων, είναι καλύτερα να επικοινωνήσετε με έναν δερματολόγο.\nΠολύ συχνά, η ακμή, η ακμή και οι κωμωδίες - μικρές μαύρες κουκίδες, οι οποίες εμποδίζουν τους πόρους, μπορούν να εμφανιστούν όχι μόνο στο πρόσωπο ή στα ευαίσθητα μέρη του σώματος, όπως οι γλουτοί, αλλά μπορούν επίσης να σχηματιστούν στην πλάτη και στους ώμους.\nκυστικούς φλεγμονώδεις σχηματισμούς - ακμή, η οποία είναι μια σκληρυνόμενη, αποσυντιθέμενη μάζα σμήγματος, που φράζει εντελώς τον πόρο ή το θυλάκιο.\nΤα μικρά και μεγάλα έλκη κάτω από το δέρμα μπορούν να σχηματίσουν και να σχηματίσουν σε ολόκληρες εκρήξεις κωμωδών, ακμής και μαύρων κεφαλών στις ακόλουθες περιπτώσεις:\n8,412 συνολικά απόψεις, 4 εμφανίσεις σήμερα\nΈνα κόκκινο σημείο που εμφανίζεται στο πρόσωπο μπορεί να μην είναι τόσο ακίνδυνο όσο φαίνεται με την πρώτη ματιά. Ένας φούσκας στο μέτωπο είναι μια φλεγμονή του δέρματος που όχι μόνο προκαλεί αισθητική δυσφορία αλλά αντιμετωπίζει και σοβαρές επιπλοκές.


Ο ΑΝΘΡΩΠΟΣ ΤΟΥ ΡΕΤΙΡΕ - THEATHINAI\nΠάντα υπάρχει η φαντασίωση εκείνου που δεν έχουμε, εκείνου που δεν ξέρουμε. Πάντα ο πρώην σύντροφος θα ήταν ο καλύτερος σύζυγος και πατέρας, πάντα αυτή η ίδια σκηνή όπως στης «Ζήλειας τα καμώματα», όταν η Κοντού αναπολούσε εκείνη την παλιά σχέση με τον «Στέφανο». Πάντα αυτό που δεν έχουμε μας φαίνεται καλύτερο. Ή το παλιό, αυτό που πια νοσταλγούμε από μια θέση ασφάλειας –πως έχει περάσει πια και δεν έχουμε το φόβο να επανέλθει σύντομα.\nΌταν μάλιστα αυτό που δεν έχουμε το αντιμετωπίζουμε από μια θέση υπεροψίας, τότε συμβαίνουν περίεργα πράγματα. Όπως στην οικογένειά του ήρωά μας. Που η μητέρα του είναι φιλόλογος και πολύ ενοχλείται από την απουσία κουλτούρας του μηχανικού πατέρα –η οποία εδώ που τα λέμε τον υποτιμάει όσο δεν πάει άλλο.\nΓια τον ήρωά μας λοιπόν η έντονη αυτή παρουσία της μητέρας ως προς το σχολείο, το φαγητό, την κουλτούρα είναι κάτι που έχει συνηθίσει. Όταν όμως στο ρετιρέ μετακομίζει ένας Συγγραφέας –με Σ κεφαλαίο παρακαλώ- όλα γίνονται υπερβολικά. Η μητέρα δεν αφήνει κανέναν να κάνει θόρυβο, να ενοχλήσει, ζει έναν πλατωνικό έρωτα με έναν άνθρωπο που δεν έχει δει ποτέ της, απλώς γνωρίζει τι επαγγέλλεται. Και ενώ άλλες μαμάδες θα το υποτιμούσαν αυτό και θα σκέφτονταν πως θα ψωμολυσσάξει της πείνας, εκείνη, η μαμά της ιστορίας μας, θα χτίσει ένα σύμπαν τελειότητας γύρω από τον «άνθρωπο» που ζει στον τελευταίο τους όροφο.\nΜέχρι που έρχεται η απομυθοποίηση. Πώς; Με τον απλούστερο τρόπο. Με ένα βρακί.\nΈνα εσώρουχο πέφτει από την μπουγάδα του Συγγραφέα –άραγε κάνουν μπουγάδα οι συγγραφείς; Έχουν σωματικές ανάγκες;- και ο ήρωάς μας καλείται να το επιστρέψει. Γνωρίζει τότε έναν άνθρωπο τελείως διαφορετικό από την εικόνα που έχει πλάσει η μητέρα του, έναν άνθρωπο φυσιολογικό που τρώει τηγανιτές πατάτες και πάει στο γήπεδο να δει την αγαπημένη του ομάδα.\nΗ Δήμητρα Ανδρουλάκη γράφει ένα βιβλίο που απευθύνεται και στους γονείς, όσο το διαβάζουν με τα παιδιά τους ή τα ακούνε να το διαβάζουν, και μιλάει για τις δυσκολίες που υπάρχουν στις σχέσεις, αλλά και τα εμπόδια που μπαίνουν όταν οι σχέσεις αυτές διαμεσολαβούνται από προσδοκίες και επιθυμίες για πράγματα και πρόσωπα εκτός σχέσης. Ή όταν για να το πούμε καλύτερα, οι σχέσεις διαμεσολαβούνται από την επιθυμία φυγής από τη σχέση, κι ας μην έχει άλλο τρόπο αυτή να εκφραστεί.


Το γραφείο μας θέλοντας να βρίσκεται πάντα στο επίκεντρο των τεχνολογικών εξελίξεωνμπορεί και καθιστά την ανάκτηση των διαγραμμένων δεδομένων μια υπαρκτή πραγματικότητα.\nΤο φαινόμενο της διαγραφής δεδομένων από κινητά τηλέφωνα και ηλεκτρονικούς υπολογιστές είναι μία "πληγή" της σύγχρονης τεχνολογικής πραγματικότητας.\nΆνθρωποι με τρομακτικές γνώσης γύρω από τη λειτουργία σύγχρονων λογισμικώνμπορούν να διαγράψουν σημαντικής αξίας δεδομένα από κινητά τηλέφωνα και ηλεκτρονικούς υπολογιστές και οι κάτοχοί τους να βρεθούν προ μεγάλης δυσάρεστης έκπληξης. Όπως είναι γνωστό στις μέρες μας ένα μεγάλο ποσοστό των καθημερινών διαδικασιών της επαγγελματικής και προσωπικής μας ζωής βρίσκεται καταγεγραμμένο και αποθηκευμένο σε κινητά τηλέφωνα και ηλεκτρονικούς υπολογιστές. Η αλήθεια είναι πως η έλλειψη τους μπορεί να μας δημιουργήσει ένα τεράστιο αίσθημα απώλειας.\nΜέχρι και πριν από κάποια χρόνια η απώλεια πληροφοριών από ηλεκτρονικούς υπολογιστές και κινητά για το μέσο άνθρωπο τουλάχιστον σήμαινε ως ένα βαθμό που δεν μπορούσε να διορθωθεί. Η νέα τεχνολογία ήρθε να αλλάξει πλέον τα δεδομένα.\nΜε τη συνδρομή του κατάλληλου εξοπλισμού και της σύγχρονης τεχνολογίας επαναφέρουμε οποιαδήποτε πληροφορία έχει διαγραφεί από τον κινητό ή τον ηλεκτρονικό σας υπολογιστή.\nΗ ανάκτηση διαγραμμένων δεδομένων πρέπει να γίνεται αποκλειστικά από επαγγελματίες που λειτουργούν εντός του νόμιμου πλαισίου και σέβονται απόλυτα τα προσωπικά στοιχεία.\nΗ ανάκτηση διαγραμμένων δεδομένων επαναφέρει τις ισορροπίες στην καθημερινή σας ζωή και βάζει τους τίτλους τέλους σε αυτή την απαράδεκτη μορφή παραβίασης.\nΗ διακριτικότητα και η εχεμύθεια που μας διακρίνει μας καθιστά την κατάλληλη επιλογή.